ความหยั่งรู้ที่ได้จาก

สนามแนวหน้าแห่งการเรียนรู้

เอกสารจัดเตรียมโดย

ศูนย์กลางเผยแพร่นานาชาติ

ศูนย์กลางบาไฮแห่งโลก

เมษายน พ.ศ. 2556

**ความหยั่งรู้ที่ได้จากสนามแนวหน้าแห่งการเรียนรู้**

**บทนำ**

1.**กลุ่มชุมชนที่อยู่ ณ สนามแนวหน้าแห่งการเรียนรู้**

1.1 จังหวะที่มีความยั่งยืนของการขยายตัวและการทำให้มั่นคงแข็งแรง 1.2 การปรากฏขึ้นของกระบวนการศึกษาที่มีรากฐานมั่นคง 1.3 ความก้าวหน้าในด้านการสร้างชุมชน 1.4 แผนผังการจัดองค์กรที่มีประสิทธิภาพ 1.5 การเข้ามีส่วนร่วมมากขึ้นในวิถีชีวิตของสังคม

**2. การเผยโฉมออกมาของโครงการเพื่อการเจริญเติบโต**

2.1 การวางพื้นฐานของการเสริมสร้างพลังความสามารถ 2.2 การขยายการเอื้อมออกไปของกิจกรรมหลักทั้งหลาย

**3. การเพิ่มความเข้มข้น**

3.1 การยกระดับคุณภาพของกระบวนการฝึกอบรม 3.2 การจัดให้มีโครงสร้างเพิ่มขึ้นเมื่อความซับซ้อนเพิ่มขึ้น 3.3 การเพิ่มความเข้มข้นของความพยายามสร้างชุมชนในละแวกบ้านและหมู่บ้านต่างๆ 3.4 การระบุและเอาชนะอุปสรรคต่างๆ เพื่อให้เกิดความก้าวหน้าอย่างยั่งยืน 3.5 การเอื้อมออกไปหาเยาวชนในกลุ่มประชากรที่มีใจเปิดรับ 3.6 มิตรภาพที่ยั่งยืน

**4. การเพิ่มพูนศักยภาพของสถาบันเพื่อการสนับสนุนการเคลื่อนไหวของชุมชน**

4.1 สถาบันการฝึกอบรม 4.2 พื้นที่แห่งการเรียนรู้สำหรับโครงการเสริมสร้างพลังความสามารถทางจิตวิญญาณของยุวชน 4.3 สภาบาไฮระดับภูมิภาค

**5. พลังในการสร้างสังคมของศาสนา**

**ความหยั่งรู้ที่ได้จากสนามแนวหน้าแห่งการเรียนรู้**

ในตอนเริ่มต้นแผนงานห้าปีฉบับนี้ ซึ่งสภายุติธรรมแห่งสากลได้เรียกร้องต่อโลกบาไฮให้เสริมสร้างความก้าวหน้าบนพื้นฐานของความสำเร็จที่ไม่ธรรมดาของแผนงานห้าปีชุดก่อน สภายุติธรรมแห่งสากลได้พรรณนาถึงชุมชนที่มิเพียงแต่ได้บรรลุเป้าหมายด้านตัวเลขเกินกว่าที่ตั้งไว้เท่านั้น หากแต่ยังบรรลุความเจริญก้าวหน้าในด้านคุณภาพในระดับที่ลึกซึ้งมากกว่าของวัฒนธรรมอีกด้วย ตั้งแต่นั้นมา เพื่อนทั้งหลายได้ขยายความพยายามของตนไปสู่กลุ่มชุมชนในจำนวนมากขึ้นเรื่อยๆ โดยการอ้าแขนรับกลุ่มต่างๆ ของผู้เข้าร่วมที่มีขนาดใหญ่ขึ้นเรื่อยๆ เข้ามาสู่กระบวนการในการสร้างชุมชน ในช่วงท้ายของปีที่สองของแผนงานฉบับนี้ ก็ได้มีประสบการณ์อย่างมากมายแล้ว อันเป็นประสบการณ์ที่ส่อความอย่างมีนัยสำคัญต่อการลงมือปฏิบัติในอนาคต จุดมุ่งหมายของเอกสารฉบับนี้คือ เพื่อทบทวนประสบการณ์ดังกล่าวและอธิบายเกี่ยวกับวิธีดำเนินการจำนวนหนึ่งที่เมื่อเพื่อนทั้งหลายนำไปใช้ในลักษณะที่เหมาะสมกับสภาพการณ์ของตนแล้ว อาจช่วยให้พวกเขาสามารถเพิ่มความเร่งให้กับความเจริญก้าวหน้าที่มีอยู่ในขณะนี้ สำหรับการพิจารณาทบทวนในเอกสารนี้ กลุ่มชุมชนทั้งหลายที่อยู่ในสนามแนวหน้าแห่งการเรียนรู้ทั่วโลกจะได้รับการพิจารณาก่อนเป็นลำดับแรก จากนั้นจะเป็นกลุ่มชุมชนที่เพื่อนๆ กำลังเริ่มต้นจัดตั้งโครงการเพื่อการเจริญเติบโต และในท้ายสุดคือกลุ่มชุมชนที่กำลังพยา ยามเพื่อเพิ่มความเข้มข้น นอกจากนี้ จะมีการกล่าวถึงสักเล็กน้อยด้วยเกี่ยวกับการจัดเตรียมโครงสร้างด้านการบริหารงานในระดับภูมิภาคหรือระดับประเทศเพื่อสนับสนุนการเคลื่อนไหวของกลุ่มชุมชนทั้งหลาย

1. **กลุ่มชุมชนที่อยู่ ณ สนามแนวหน้าแห่งการเรียนรู้**

ในปัจจุบัน ในกลุ่มชุมชนกว่าสามพันหกร้อยแห่งทั่วทุกมุมโลก เพื่อนทั้งหลายกำลังพยายามอย่างหนักเพื่อจัดตั้งโครงการเพื่อการเจริญเติบโต หรือเพื่อก่อให้เกิดความก้าวหน้าของโครงการที่มีอยู่แล้ว การวิเคราะห์เกี่ยวกับพัฒนาการต่างๆ ในกลุ่มชุมชนที่ก้าวหน้าไปมากที่สุดสองร้อยแห่ง โดยเฉพาะในยี่สิบแห่งที่มีความเข้ม แข็งมากที่สุดนั้น ให้ข้อเสนอแนะเกี่ยวกับกลยุทธ์ต่างๆ ที่มีประสิทธิผลต่อการเจริญเติบโต และแสดงให้เห็นถึงความมีประสิทธิภาพของการพยายามดำเนินการตามแนวทางปฏิบัติต่างๆ ในลักษณะที่สอดคล้องกัน สภายุติ ธรรมแห่งสากลได้กล่าวในเรซวานปีนี้ว่า “ลักษณะอันโดดเด่นและสะดุดตาหลายประการที่เป็นลักษณะเฉพาะของกลุ่มชุมชนที่ก้าวหน้าไปอย่างมากที่สุดแล้วก็ยังเป็นที่ประจักษ์ชัดได้ด้วยในหลายชุมชนที่ยังอยู่ในขั้นเริ่ม แรกของพัฒนาการ”1 ดังนั้น จึงเป็นที่คาดหวังว่าการพินิจพิเคราะห์อย่างละเอียดเกี่ยวกับแบบแผนของการปฏิบัติอันเป็นลักษณะเด่นของกลุ่มชุมชนต่างๆ ที่อยู่แนวหน้าของการเรียนรู้จะเป็นการช่วยเหลือเพื่อนๆ ที่ทำงานอย่างหนักอยู่ในกลุ่มชุมชนต่างๆ แม้จะยังอยู่ในช่วงของการพัฒนาในระยะเริ่มแรกที่สุดก็ตาม

โดยทั่วไปแล้ว กลุ่มชุมชนที่ก้าวหน้าไปมากจะมีชุมชนบาไฮที่มีขนาดใหญ่พอควร และที่สำคัญไปกว่านั้น คือ ความมีประสิทธิผลในการขับเคลื่อนบุคคลจำนวนมากๆ ไปสู่การรับใช้ต่อศาสนาและต่อสังคมเมื่อเวลาผ่านไป บางกลุ่มชุมชนเป็นชุมชนที่มีขนาดใหญ่มาตั้งแต่อดีต ส่วนกลุ่มชุมชนอื่นๆ ได้ประสบกับการขยายตัวอย่างมีนัยสำคัญในช่วงเพียงไม่กี่ปีที่ผ่านมา กระนั้น ในทุกกลุ่มชุมชนที่มีความแข็งแรงมากที่สุดเหล่านั้น กลุ่มคนที่จัดกิจกรรมที่หลากหลายของแผนงานอย่างต่อเนื่องนั้นมีอยู่ในหลักร้อย ในขณะที่ผู้เข้าร่วมอาจมีอยู่ในหลักพัน ในบรรดาเพื่อนๆ ที่มีความอุทิศตนเหล่านี้ บางคนที่มีความคุ้นเคยอย่างละเอียดถี่ถ้วนเกี่ยวกับกระบวนต่างๆ ที่หล่อหลอมชุมชนอยู่นั้นจะดูแลเอาใจใส่ความจำเป็นต่างๆ ทางด้านการบริหารของแผนงานในฐานะผู้ประสานงานทั้งหลายของกลุ่มชุมชน คณะกรรมการเผยแพร่ประจำพื้นที่ สมาชิกธรรมสภาท้องถิ่น หรือผู้ช่วยอนุกร มีเพื่อนจำนวนมากขึ้นเรื่อยๆ ที่รับใช้ในฐานะครูสอนชั้นเรียนเด็ก แอนนิเมเตอร์ของกลุ่มยุวชน หรือเป็นผู้อำนวยความสะดวกให้กับกลุ่มศึกษา และเข้าร่วมในการรณรงค์เผยแพร่ศาสนาในระดับกลุ่มชุมชน หลายคนยังอาจนำพรสวรรค์ทั้งหลายของตนไปใช้ในกิจกรรมอื่นๆ มากมายในสนามแห่งการสอนศาสนาและการบริหาร และเพื่อการส่งเสริมความอุดมสมบูรณ์ให้กับแง่มุมต่างๆ ของวิถีชีวิตของชุมชนอีกด้วย ทุกๆ คนตระหนักดีว่าการเข้ามีส่วนร่วมในงานฉลองบุญสิบเก้าวันและงานวันศักดิ์สิทธิ์ต่างๆ เป็นหน้าที่จำเป็นที่ไม่ควรถูกลืม และทุกคนสำนึกถึงความสำคัญของการชุมนุมอธิษฐานและคุณภาพของวิถีชีวิตด้านการอุทิศถวายของชุมชน นอก เหนือจากการใช้ทรัพยากรมนุษย์อย่างมีประสิทธิภาพแล้ว ยังมีสิ่งเพิ่มเติมเข้ามาที่น่ายินดี คือการที่เพื่อนๆ ที่เป็นกลุ่มบุคคลผู้เป็นแกนกลาง ผู้ซึ่งมีความอุทิศตน ซึ่งมักเป็นเยาวชน มุ่งเน้นความเอาใจใส่ต่อความพยายามอย่างเข้มข้นในละแวกบ้านและหมู่บ้านในจำนวนที่เพิ่มขึ้นเรื่อยๆ

ในบรรดาคุณลักษณะที่มีความโดดเด่นของกลุ่มชุมชนที่ก้าวหน้าเหล่านี้ ซึ่งเอกสารชุดนี้จะอธิบายในหน้าต่อๆ ไป คือความสามารถของเพื่อนทั้งหลายที่จะรักษาการเจริญเติบโตอย่างยั่งยืนไว้ในวัฏจักรสามเดือนที่มีความสม่ำเสมอเพื่อที่จะรักษาการมุ่งเน้นไปที่กระบวนการศึกษาซึ่งขับเคลื่อนความก้าวหน้า เพื่อที่จะสถาปนาความพยายามอย่างเข้มแข็งในการสร้างชุมชน เพื่อจัดระบบความเพียรพยายามต่างๆ ของตนให้สามารถตอบ สนองต่อความท้าทายที่มีความซับซ้อนเพิ่มมากขึ้นเรื่อยๆ และเพื่อที่จะนำทางแก่การเข้ามีส่วนเกี่ยวข้องมากขึ้นเรื่อยๆ กับสังคมในวงกว้างยิ่งขึ้น

**1.1 จังหวะที่มีความยั่งยืนของการขยายตัวและการทำให้มั่นคงแข็งแรง**

 สภายุติธรรมแห่งสากลได้อธิบายว่าแบบแผนของการลงมือปฏิบัติที่กำลังเผยโฉมออกมาในกลุ่มชุมชนต่างๆ ซึ่งก่อให้เกิดวิถีชีวิตชุมชนที่มีชีวิตชีวานั้นสามารถพิจารณาได้จากมุมมองสองด้านที่มีผลใช้ได้มากพอๆ กัน มุมมองหนึ่งเกี่ยวข้องกับ “วัฏจักรสามเดือนของกิจกรรมซึ่งมีผลให้ชุมชนเจริญเติบโตขึ้น อันได้แก่ (ก) การระเบิดออกของการขยายตัวที่เกิดขึ้นจากการลงมือกระทำอย่างเข้มข้น (ข) ช่วงเวลาที่มีความจำเป็นยิ่งของการสร้างความมั่นคงแข็งแรงอันเป็นช่วงที่จำนวนคนที่เพิ่มขึ้นจะได้รับการเสริมความแข็งแรงมากขึ้น และ (ค) โอกาสที่มีไว้ให้กับทุกคนในการไตร่ตรองและวางแผน”2

 เมื่อได้รับการรักษาให้ยั่งยืนเป็นระยะเวลาหนึ่ง วัฏจักรสามเดือนแห่งกิจกรรมเหล่านี้จะกำหนดจังหวะที่มีลักษณะเฉพาะให้กับวิถีชีวิตของชุมชน ในแต่ละวัฏจักรเพื่อนๆ จะปรับปรุงวิสัยทัศน์ขึ้นใหม่อย่างสม่ำเสมอ จะประเมินความก้าวหน้าและความท้าทายทั้งหลายของตนที่มีอยู่ในปัจจุบัน จะปรับแผนปฏิบัติการของพวกเขา และจัดสรรให้มีระยะเวลาที่เข้มข้นของกิจกรรมสำหรับการขยายตัวและการทำให้มั่นคงแข็งแรง วัฏจักรเหล่านี้ดำเนินไปอย่างไม่ถูกรบกวน แม้ว่าแบบแผนของการขยายตัวอาจมีความหลากหลายแตกต่างกันไป ปัญหาที่เกิดขึ้นในบางเวลานั้นถ่วงความก้าวหน้า แต่ศาสนิกชนก็สามารถเอาชนะอุปสรรคทั้งหลายและมุ่งหน้าไปได้ด้วยการกระทำอันมีน้ำหนึ่งใจเดียวกัน

 ด้วยความสำนึกอย่างลึกซึ้งถึงความจำเป็นอย่างขาดไม่ได้ของการสอนศาสนาโดยตรงเมื่อสถานการณ์ต่างๆ เรียกร้องให้มีการสอนศาสนาโดยตรงเช่นนั้น เพื่อนๆ ในกลุ่มชุมชนที่แข็งแรงได้ก้าวล้ำไปเกินกว่าการใช้เพียงแค่หนึ่งวิธีดำเนินการในช่วงการขยายตัวของวัฏจักรของพวกเขา พวกเขาได้เอาชนะความกังวลใจของการพยายามเพิ่มจำนวนในช่วงเวลาที่ค่อนข้างสั้น ความเข้าใจของพวกเขาเกี่ยวกับโครงร่างสำหรับการปฏิบัตินั้นมีความลึกซึ้งมากขึ้น การวิเคราะห์ของพวกเขาเกี่ยวกับสถานการณ์และพลังต่างๆ ที่มีอยู่อย่างซับซ้อนมากมายนั้นมีความช่ำชองมากขึ้น และการไตร่ตรองถึงความสำเร็จต่างๆ ของพวกเขาตลอดจนความท้าทายที่รออยู่เบื้องหน้านั้นมีความหยั่งลึกมากขึ้น พวกเขาสามารถเลือกใช้กลยุทธ์ที่สมเหตุสมผลเพื่อที่จะตอบสนองต่อเงื่อนไขจำเป็นต่างๆ สำหรับการเจริญเติบโต ณ ขณะใดขณะหนึ่ง

 “มิตรสหายได้เรียนรู้ด้วยเช่นกันว่าไม่ใช่สิ่งจำเป็นที่จุดเน้นหลักของช่วงการขยายตัวของทุกวัฏจักรของโครงการเพื่อการเจริญเติบโตจะต้องมุ่งทิศทางไปยังจุดหมายอันเดียวกัน”3 สภายุติธรรมแห่งสากลได้ตั้งข้อ สังเกตไว้ ณ เรซวาน 2013 (พ.ศ.2556) “สภาพการณ์ต่างๆ อาจกำหนดให้ในวัฏจักรใดวัฏจักรหนึ่งต้องให้ความเอาใจใส่ในระยะเริ่มแรกต่อการเชิญจิตวิญญาณทั้งหลายให้อ้าแขนรับศาสนาโดยผ่านทางความพยายามสอนศาสนาอย่างเข้มข้นซึ่งดำเนินการทั้งในลักษณะส่วนบุคคลและโดยส่วนรวม ส่วนในอีกวัฏจักรหนึ่งก็อาจเน้นไปที่การเพิ่มทวีจำนวนของกิจกรรมหลักอย่างใดอย่างหนึ่ง”4 ในทำนองเดียวกัน แผนงานสำหรับช่วงขยายตัวอาจมีความแตกต่างกันไปตามความจำเป็นต่างๆ ของละแวกบ้านหรือหมู่บ้านแต่ละแห่ง ที่จริงแล้ว ในที่ที่มีทรัพยากรอย่างอุดมสมบูรณ์ กลุ่มบุคคลต่างๆ อาจได้รับการชี้นำไปสู่วัตถุประสงค์ที่แตกต่างกันหากแต่เป็นวัตถุประสงค์ที่สนับสนุนซึ่งกันและกันในช่วงการขยายตัวครั้งใดครั้งหนึ่ง ด้วยวิธีนี้ ตลอดช่วงระยะเวลาที่ครอบคลุมหลายวัฏจักร จะมีการเพิ่มขึ้นอย่างสม่ำเสมอของจำนวนของศาสนิกชนใหม่ กิจกรรมหลักและผู้เข้าร่วม และจำนวนของบรรดาผู้ที่เมื่อมีผู้อื่นร่วมเดินเคียงบ่าเคียงไหล่กับเขาแล้ว จะสามารถขยายขอบข่ายและความซับซ้อนของงาน

ในการขยายตัวและการทำให้มั่นคงแข็งแรงได้

 ในขณะที่กระบวนการเรียนรู้ก้าวหน้าไป เป็นธรรมดาที่ “เมื่อมีลักษณะใหม่เพิ่มเข้ามาก็เป็นสิ่งจำเป็นที่จะต้องให้ความเอาใจใส่เป็นพิเศษอยู่สักระยะหนึ่ง”5 แต่กระนั้น สภายุติธรรมแห่งสากลได้อธิบายเพิ่มเติมว่า “นี่ไม่ได้เป็นการลดทอนความสำคัญของด้านอื่นๆ ของความพยายามในการสร้างชุมชนของพวกเขาแต่อย่างใด”6 ความสามารถที่จะแจกจ่ายทรัพยากรให้กับองค์ประกอบใหม่ๆ ที่นำเสนอไว้ในสารจากสภายุติธรรมแห่งสากลฉบับต่างๆ ต่อเนื่องกันมา โดยมิได้เบี่ยงเบนความสนใจของผู้สนับสนุนแผนงานทุกฝ่ายนั้น เปิดโอกาสให้เพื่อนๆ ในกลุ่มชุมชนที่ก้าวหน้าที่สุดสามารถรุดหน้าไปสู่ “เป้าหมายที่ยึดมั่นมายาวนานของการเข้ามามีส่วนร่วมอย่างกว้างขวางในกิจการต่างๆ ของศาสนา”7

 ผลลัพธ์ของข้อพิจารณาทั้งหลายข้างต้นนี้ คือช่วงระยะเวลาสามเดือนที่เต็มไปด้วยกิจกรรมประเภทต่างๆ มากมายที่มีชีวิตชีวา หลากหลาย และมีการประสานงานกันเป็นอย่างดี และถึงแม้ว่าอัตราความเจริญ ก้าวหน้าในแต่ละพื้นที่อาจมีความแตกต่างกันไปตามสถานการณ์ของกลุ่มประชากรที่ต่างกัน วัฏจักรก็จะยังมีคุณลักษณะเด่นของดวงจิตแห่งความสามัคคีและความรู้สึกมีเป้าหมายร่วมกันในหมู่เพื่อนๆ ทั่วทั้งกลุ่มชุมชนนั้นๆ สิ่งสำคัญที่พึงตระหนักไว้ก็คือแบบแผนของการเจริญเติบโตที่เต็มเปี่ยมไปด้วยความหวังนี้จะสามารถรักษาเอาไว้ได้ก็เพียงต่อเมื่อทุกๆ คน ด้วยท่าทีแห่งการเรียนรู้อย่างอ่อมน้อมถ่อมตน และไม่ว่าเขาจะมีขอบข่ายของกิจกรรมมากน้อยเพียงใด จะมอบการสนับสนุนอย่างไม่มีเงื่อนไขทั้งด้วยการกระทำและคำพูด ให้กับทุกๆ จิตวิญญาณอื่นๆ ที่ทำงานอย่างหนักในสวนองุ่นแห่งสวรรค์ พระบาฮาอุลลาห์ตรัสว่า “ทุกคนต้องเป็นประดุจปีกเพื่อพยุงกันและกันไปข้างหน้า”8

**1.2 การปรากฏขึ้นของกระบวนการศึกษาที่มีรากฐานมั่นคง**

 มุมมองที่สองสามารถถูกใช้เพื่อพิจารณาแบบแผนของการลงมือปฏิบัติในกลุ่มชุมชนว่าเป็นกระบวนการของการศึกษาที่มีอยู่สามขั้นที่แยกกันอย่างเด่นชัด “ขั้นที่หนึ่งสาหรับสมาชิกที่มีอายุน้อยที่สุดของชุมชน ขั้นที่สองสาหรับกลุ่มที่อยู่ในช่วงวัยที่มีการเปลี่ยนแปลงอันเป็นช่วงที่มีความท้าทาย และขั้นที่สามสำหรับเยาวชนและผู้ใหญ่”9 กลุ่มชุมชนต่างๆ ที่ก้าวหน้าไปมากที่สุดแสดงให้เห็นทั้งขนาดอันใหญ่หลวงที่ความมานะพยายามนี้สามารถก่อให้เกิดขึ้นได้ ตลอดจนความสลับซับซ้อนที่ความมานะพยายามนี้นำมา ยกตัวอย่างเช่น ในกลุ่มชุมชนลูบุมบาชิ ในสาธารณรัฐประชาธิปไตยคองโก ปัจจุบันกระบวนการศึกษานี้ให้บริการแก่ประชาชนราว 6,000 คน ซึ่งประกอบด้วยเด็กประมาณ 3,500 คน ยุวชน 2,200 คน และเยาวชนและผู้ใหญ่อีกนับร้อยคนที่ศึกษาอยู่ในกลุ่มศึกษา โดยทั้งหมดนี้ได้รับการสนับสนุนโดยระบบการจัดการที่มีความละเอียดซับซ้อน ซึ่งก่อ กำเนิดและจัดระบบให้กับความรู้ รวมทั้งประสานความพยายามทั้งหลายของผู้อำนวยความสะดวก แอนนิเมเตอร์ และครูสอนชั้นเรียนเด็กจำนวนมากมายหลายคน

 ในหลายๆ ส่วนของโลก เป็นสิ่งค่อนข้างง่ายที่จะดึงดูดเด็กๆ จากสังคมในวงกว้างเข้าสู่ชั้นเรียนบาไฮ และพ่อแม่ผู้ปกครองเองเล็งเห็นอยู่แล้วถึงอิทธิพลในแง่บวกของการศึกษาทางจิตวิญญาณและทางจริยธรรมต่อทัศนคติและความประพฤติของบุตรหลานของตน ๆความท้าทายที่สถาบันฝึกอบรมกำลังเอาใจใส่อยู่ในตอนนี้อย่างละเอียดถี่ถ้วนในกลุ่มชุมชนที่ก้าวหน้าไปมากที่สุดแล้ว คือการจัดระบบให้กับความพยายามในการให้การศึกษาทางจิตวิญญาณแก่เด็กๆ และสร้างระบบที่ยั่งยืนคงทนให้กับการศึกษานี้ สภายุติธรรมแห่งสากลได้ตั้งข้อสังเกตไว้ว่า “ในบรรดาคำถามต่างๆ ที่เกิดขึ้นสาหรับสถาบันการฝึกอบรมในทุกที่ในขณะนี้ มีคำถามหนึ่งที่โดดเด่นด้วยความเร่งด่วนเป็นพิเศษ คือ จะทำอย่างไรเพื่อระดมกำลังครูสอนชั้นเรียนเด็กในจำนวนที่เพียงพอสำหรับชั้นเรียนแต่ละชั้นที่ต่อเนื่องกันตามลำดับ และรวมถึงผู้อำนวยความสะดวกที่สามารถจัดกลุ่มเพื่อศึกษาหลักสูตรพื้นฐาน”10 ความท้าทายอันยิ่งใหญ่ในการเอาชนะสิ่งนี้เป็นที่ตระหนักดี ไม่เพียงแต่จะมีการจัดการ ศึกษาหลักสูตรเพื่อฝึกอบรมครูสอนเด็กในสามระดับชั้นแรกของหลักสูตร ซึ่งเป็นระดับที่มีเอกสารหลักสูตรพร้อมแล้วในปัจจุบันเท่านั้น หากแต่เครือข่ายของผู้ประสานงานและผู้ช่วยของพวกเขากำลังค่อยๆ ถูกสร้างขึ้นอีกด้วยในแต่ละกลุ่มชุมชนเพื่อเดินเคียงบ่าเคียงไหล่ร่วมไปกับครูผู้สอน เพื่อว่าครูจะสามารถเรียนรู้ที่จะจัดชั้นเรียนเด็กอย่างยั่งยืนและช่วยให้เด็กๆ เลื่อนชั้นก้าวหน้าขึ้นไปได้ในแต่ละปี ยกตัวอย่างเช่น ที่ประเทศอินเดีย ทันทีที่มีหลักสูตรสำหรับระดับชั้นที่ 2 และ 3 ออกมาในปี พ.ศ.2554 สถาบันฝึกอบรมระดับภูมิภาคทั้ง 17 แห่งได้จัดชุดของการฝึกอบรมสัมมนา ได้มีความพยายามอย่างเข้มข้นเพื่อที่จะแปลเอกสารการฝึกอบรมเป็นภาษาฮินดีและภาษาท้องถิ่นอื่นๆ ในภูมิภาค จากนั้นผู้ประสานงานในระดับภูมิภาคและระดับกลุ่มชุมชนได้ปรึกษาร่วมกับหน่วยงานต่างๆ ในกลุ่มชุมชนเพื่อคัดเลือกและฝึกอบรมครูเกี่ยวกับหลักสูตรต่างๆ ที่มีออกมาใหม่ ผลลัพธ์ที่ได้ในเบื้องต้นนั้นน่าประทับใจยิ่ง โดยมีจำนวนเด็กที่ผ่านขึ้นไปสู่หลักสูตรระดับที่ 2 มากถึงเกือบ 3,000 คน และหลายร้อยคนได้ผ่านขึ้นไปเรียนในระดับที่ 3

 โครงการเสริมสร้างพลังความสามารถทางจิตวิญญาณของยุวชนนั้น ได้พัฒนาขึ้นจนกลายเป็นองค์ ประกอบที่มีความสำคัญโดดเด่นมากยิ่งขึ้นเรื่อยๆ ในหลายๆ กลุ่มชุมชนที่มีความก้าวหน้าทั่วโลก ด้วยความช่วยเหลือของเครือข่ายของกลุ่มชุมชนกว่า 40 แห่ง ที่ได้รับหน้าที่เป็นพื้นที่เพื่อแพร่กระจายการเรียนรู้เกี่ยวกับโครงการ โดยได้รับการนำทางจากสำนักงานการพัฒนาทางสังคมและเศรษฐกิจ ณ ศูนย์กลางบาไฮแห่งโลก เป็นผลให้สามารถเอาชนะความท้าทายที่มีอยู่ในระดับของการปฏิบัติจำนวนหนึ่งเพื่อว่าจะสามารถนำโครงการนี้ไปใช้ได้และทำให้เกิดความยั่งยืน ได้มีการสั่งสมองค์ความรู้ที่มีคุณค่ายิ่งซึ่งช่วยให้เพื่อนๆ ในแหล่งการเรียนรู้เหล่านี้ ตลอดจนกลุ่มชุมชนที่มีความเกี่ยวข้องทั้งหลาย สามารถยกระดับความมีประสิทธิภาพของการฝึกอบรมและการให้การสนับสนุนแก่แอนนิเมเตอร์ ให้สามารถความต่อเนื่องของกลุ่มยุวชนในจำนวนที่มากขึ้นเรื่อยๆ ตลอดระยะเวลาที่จำเป็นสามปี และช่วยให้ได้มาซึ่งการสนับสนุนของพ่อแม่และเจ้าหน้าที่ต่างๆ รวมทั้งยังช่วยให้สามารถดำเนินโครงการในบริบทของแบบแผนโดยรวมของกิจกรรมในกลุ่มชุมชนด้วย การจัดให้มีการแพร่กระจายการเรียนรู้อย่างต่อเนื่องได้ช่วยให้เกิดความเป็นไปได้ในกลุ่มชุมชนที่ก้าวหน้าแล้วที่จะเพิ่มจำนวนผู้เข้าร่วมโครงการเป็นร้อยๆ คน และในบางกลุ่มชุมชนสามารถเพิ่มได้เป็นจำนวนเกินหนึ่งพันคน ด้วยการปลูกฝังความมีจุดมุ่งหมายที่ชัดเจนเข้าไปในตัวยุวชน โครงการนี้ได้แสดงให้เห็นถึงความสามารถอันน่าทึ่งในการเปลี่ยนแปลงคนรุ่นเยาว์ เพิ่มการผูกมัดตนของพวกเขาต่อการศึกษาทั้งทางจิตวิญญาณและทางวัตถุ เสริม สร้างพลังความสามารถให้พวกเขาได้ปฏิบัติกิจกรรมเพื่อสังคมเพื่อการปรับปรุงชุมชนของตนเอง ต้านทานพลังแห่งการทำลายล้างและพลังแห่งอคติทั้งหลายที่มีอยู่ในสังคมของพวกเขา และช่วยให้พวกเขาสามารถให้การสนับสนุนแก่การสร้างโลกที่ดีขึ้นกว่าเดิม

 แน่นอนว่าสองช่วงระยะของกระบวนการศึกษาที่บรรยายไว้ข้างต้น จะเป็นไปได้ก็ต่อเมื่อมีการเคลื่อน ไหวของบุคคลผ่านชุดหลักสูตรของสถาบันฝึกอบรม และกลุ่มชุมชนที่มีความก้าวหน้ามากที่สุดได้รักษาให้มีการหลั่งไหลของผู้เข้าร่วมทั้งหลายอย่างต่อเนื่องในช่วงเวลาที่ยืดยาว -บางแห่งใช้เวลานานถึง 20 หรือ 30 วัฏจักร ในหลายปีที่ผ่านมา วิธีการดำเนินการต่างๆ ที่หลากหลายได้สนับสนุนให้สามารถบรรลุความสำเร็จนี้ได้ทั่วโลก เพื่อที่จะริเริ่มกระบวนการฝึกอบรม ศาสนิกชนทั้งหลายได้รับการสนับสนุนให้เข้าร่วมหลักสูตรและในขณะที่พวกเขามีบทสนทนาร่วมกับผู้อื่นเกี่ยวกับข่าวสารของพระบาฮาอุลลาห์ พวกเขาก็ได้พบผู้ที่มีใจเปิดรับในหมู่เพื่อน สมาชิกในครอบครัว เพื่อนบ้าน และผู้ร่วมงาน ซึ่งหลายๆ คนในจำนวนนี้ก็ได้ยินยอมพร้อมใจเข้าสู่กลุ่มศึกษา จากนั้นศาสนิกชนในหลายๆ กลุ่มชุมชนได้เรียนรู้ที่จะเอื้อมออกไปหา “กลุ่มประชากรที่มีระดับการตอบรับสูง”11 โดยอาศัยความพยายามในการสอนด้วยวิธีโดยตรง ซึ่งใช้การเยี่ยมบ้านและการรณรงค์ต่างๆ เป็นผลให้มีบาไฮใหม่เพิ่มขึ้นอย่างมีนัยสำคัญ ในขณะที่มีการให้ความเอาใจใส่เพิ่มขึ้นแก่เยาวชนในกลุ่มประชากรเหล่านี้ ได้มีอัตราส่วนที่ค่อนข้างมากจากจำนวนนี้เริ่มเข้าสู่กลุ่มศึกษา ในกลุ่มชุมชนที่มีความก้าวหน้ามากที่สุดก็ได้มีการเพิ่มความสามารถในการใช้ประโยชน์จากพลังแห่งการตอบสนองโดยพร้อมมูลของเยาวชนคนหนุ่มสาวในจำนวนที่เพิ่มมากขึ้นเรื่อยๆ โดยช่วยให้พวกเขาได้เคลื่อนไปอย่างรวดเร็วสู่สนามแห่งการลงมือปฏิบัติ โดยในเบื้องต้นให้เป็นแอนนิเมเตอร์สำหรับกลุ่มยุวชนเป็นสำคัญ แต่ยังรวมถึงการเป็นผู้เข้าร่วมหรือผู้ริเริ่มกิจกรรมหลักอื่นๆ นอกจากนี้ก็กำลังมีความพยายามกันอยู่อย่างขะมักเขม้นในการเอาชนะความท้าทายของการเพิ่มจำนวนผู้อำนวยความสะดวกที่มีความสามารถใช้ประโยชน์จากโอกาสนี้

 ประสบการณ์จากการทำงานกับเยาวชนที่มาจากกลุ่มประชากรที่มีใจตอบรับอย่างเปิดกว้างในกลุ่มชุมชนที่มีความก้าวหน้าชี้ให้เห็นว่าการขยายโครงการเพื่อยุวชนมีศักยภาพในการให้แรงกระตุ้นแก่กระบวนการของการศึกษาทั้งสามขั้น ความพยายามในการฝึกอบรมแอนนิเมเตอร์สำหรับกลุ่มยุวชน ซึ่งมาจากเยาวชนจากสังคมในวงกว้างเพิ่มขึ้นเรื่อยๆ นั้นเรียกร้องให้จำเป็นต้องมีการเพิ่มจำนวนกลุ่มศึกษาหรือการรณรงค์เพื่อการฝึกอบรม การรณรงค์ดังกล่าวอาจเป็นในรูปแบบของการศึกษาหลักสูตรฝึกอบรมรูฮีเล่ม 1 และ 5 อย่างเข้มข้น ซึ่งนำไปสู่การจัดตั้งกลุ่มยุวชนหลายกลุ่มขึ้นในทันที เมื่อเวลาล่วงเลยไปสักระยะหนึ่ง แอนนิเมเตอร์ส่วนใหญ่จะเข้าร่วมกลุ่มศึกษาเพื่อให้จบเล่มอื่นๆ ที่ค้างไว้ในลำดับหลักสูตร ซึ่งเป็นการเพิ่มขีดความสามารถของพวกเขาในการรับใช้ ขณะที่ความตระหนักของครอบครัวของยุวชนเพิ่มขึ้น สมาชิกคนอื่นๆ ของครอบครัว ซึ่งส่วนใหญ่คือเด็กและเยาวชน แต่ก็รวมถึงผู้ใหญ่บางคนด้วย ก็จะเข้ามีส่วนร่วมในกระบวนการของการศึกษาในช่วงระยะที่เหมาะสมกับเขา ที่จริงแล้ว ความหยั่งรู้มากมายหลายอย่างเกี่ยวกับการขยายโครงการนี้อย่างมีนัยสำคัญเพื่อรวบรวมเอาผู้เข้าร่วมในจำนวนมากเข้ามานั้นได้มาจากประสบการณ์ในกลุ่มชุมชนที่ได้รับการสนับสนุนจากแหล่งการเรียนรู้ทั้งหลาย ความหยั่งรู้เหล่านี้ถูกแบ่งปันให้กับสถาบันฝึกอบรมในระดับภูมิภาคและนำไปใช้ในลักษณะที่ช่วยในการดำเนินการของกิจกรรมหลักอื่นๆ ในท้ายที่สุด กลุ่มชุมชนที่เพื่อนๆ ได้เรียนรู้ถึงการรักษากลุ่มยุวชนไว้เป็นเวลาหลายปีจนจบครบตามโครงการแล้ว พบว่ายุวชนหลายคนได้แสดงถึงความศรัทธาแรงกล้าในหลักสูตรเล่มต่างๆ ในชุดหลักสูตรแกนกลาง และได้เข้าร่วมการศึกษา รวมทั้งลงมือกระทำการรับใช้ที่จำเป็นของแต่ละหลักสูตรด้วยความกระตือรือร้นและความมีวินัยอันเป็นนิสัยที่มีตามธรรมชาติของยุวชนอยู่แล้ว ผลลัพธ์ที่ส่อแววแห่งความหวังเช่นนี้ แม้จะยังมีขอบข่ายอยู่ในระดับพอประมาณเท่านั้น ก็ชี้ให้เห็นว่า ในขณะที่พวกเขาผ่านหลักสูตรทั้งหลายตามลำดับ เยาวชนคนหนุ่มสาวเหล่านี้สามารถช่วยเพิ่มจำนวนครูสอนชั้นเรียนเด็ก แอนนิเมเตอร์ และผู้อำนวยความสะดวกในกลุ่มชุมชนได้ สิ่งที่บรรยายไว้ในเอกสารชุดนี้มิได้เป็นเพียง หนทางเดียวที่ก่อให้เกิดความก้าวหน้าของกระบวนการของการศึกษา อย่างไรก็ตาม โครงการสำหรับยุวชนได้รับการพิสูจน์ครั้งแล้วครั้งเล่าแล้วว่ามีประสิทธิภาพในฐานะกลยุทธ์ที่ควรค่าแก่การพยายามนำมาปฏิบัติอย่างแข็งขัน

**1.3 ความก้าวหน้าในด้านการสร้างชุมชน**

เมื่อมีทรัพยากรมนุษย์ในกลุ่มชุมชนอยู่มากมายยิ่งขึ้น กิจกรรมหลักต่างๆ ก็จะเพิ่มทวีคูณขึ้น และการเข้ามีส่วนร่วมก็เพิ่มขึ้นด้วย แบบแผนของการปฏิบัติที่มีพลวัต (ความเคลื่อนไหวอยู่ตลอดเวลา) และมีความซับซ้อนจะปรากฏขึ้นซึ่งส่งผลต่อทุกๆ แง่มุมในวิถีชีวิตชุมชน ลักษณะที่เด่นชัดเป็นพิเศษของกลุ่มชุมชนที่มีความก้าวหน้าแล้วคือการเปลี่ยนแปลงในด้านความเข้าใจซึ่งล้ำหน้าไปไกลเกินกว่าความกังวลเพียงในเรื่องการเพิ่มจำนวนกิจกรรมเท่านั้น แต่แสดงออกถึงความความหมายโดยนัยที่ลึกซึ้งกว่าของกระบวนการสร้างชุมชน ในสารเรซวาน 2013 (พ.ศ.2556) สภายุติธรรมแห่งสากลกล่าวว่า

เมื่อประสบการณ์ของมิตรสหายลึกซึ้งมากขึ้น ศักยภาพของพวกเขาในการที่จะอุ้มชูแบบแผนการดำเนินชีวิตที่ซับซ้อนและมีความอุดม ซึ่งอ้าแขนรับผู้คนจำนวนหลายร้อยหรือแม้กระทั่งหลายพัน ก็ได้ปรากฏขึ้นมา เรามีความยินดีมากเพียงใดที่จะสังเกตเห็นความหยั่งรู้จำนวนมากมายที่เพื่อนศาสนิกชนกำลังได้รับจากความมานะพยายามของพวกเขา ยกตัวอย่างเช่น พวกเขาเล็งเห็นว่า การเผยโฉมออกมาอย่างช้าๆ ของแผนงานสวรรค์ที่ระดับของกลุ่มชุมชนนั้นเป็นกระบวนการที่เป็นพลวัต(มีความเคลื่อนไหวอยู่ตลอดเวลา) ซึ่งเป็นกระบวนการที่จำเป็นต้องมีความซับซ้อนและไม่เหมาะ สมที่จะทำให้เป็นกระบวนการที่แลดูเรียบง่าย พวกเขาเห็นถึงการที่แผนงานเคลื่อนไปข้างหน้าในขณะ ที่พวกเขาเพิ่มความสามารถของตนเองทั้งเพื่อที่จะเพิ่มทรัพยากรมนุษย์และเพื่อประสานงานและจัดระเบียบให้ดีแก่การดำเนินการต่างๆ ของบรรดาผู้ที่ลุกขึ้นรับใช้ มิตรสหายทั้งหลายตะหนักว่าเมื่อสมรรถนะเหล่านี้เพิ่มพูนขึ้น ก็เป็นสิ่งเป็นไปได้ที่จะผสมผสานความริเริ่มต่างๆ ในขอบข่ายที่กว้างขวางยิ่งขึ้นได้...

...ที่จริงแล้ว พวกเขาตระหนักในประโยชน์ที่พอกพูนขึ้นมาจากการเข้ามีส่วนร่วมของแต่ละบุคคลให้แก่ความเจริญก้าวหน้าของทั้งหมด และด้วยเหตุฉะนี้ การรับใช้ที่อุทิศให้ของแต่ละคนซึ่งสอดคล้องกับความเป็นไปได้ของสภาพการณ์ของเขาผู้นั้นจะเป็นสิ่งที่ทุกคนยินดีต้อนรับ12

ลักษณะที่เสริมแรงซึ่งกันและกันของกิจกรรมหลักทั้งหลายตลอดจนอิทธิพลแห่งการสร้างการเปลี่ยนแปลงของกระบวนการฝึกอบรมนั้นเด่นชัดมากยิ่งขึ้น และการเจริญเติบโตอย่างยั่งยืนและการเข้ามีส่วนร่วมของทุกคนสามารถเกิดขึ้นได้ในสิ่งแวดล้อมในระดับหมู่บ้านและละแวกบ้านซึ่งเล็กลงและมีความสนิทสนมเป็นกันเอง ดังที่สภายุติธรรมแห่งสากลได้อธิบายไว้ว่า

โดยแก่นแท้แล้ว วิธีดำเนินการนี้มุ่งความสนใจไปยังการตอบสนองต่อคำสอนของพระบาฮาอุลลาห์ของกลุ่มประชากรผู้ซึ่งพร้อมสำหรับการเปลี่ยนแปลงทางจิตวิญญาณที่การเปิดเผยธรรมของพระองค์สนับ สนุนอยู่ ด้วยการเข้ามีส่วนร่วมในกระบวนการให้การศึกษาที่ส่งเสริมโดยสถาบันการฝึกอบรม พวกเขาได้รับการจูงใจให้ปฏิเสธความเฉื่อยชาและความไม่แยแสที่ตอกย้ำโดยพลังต่างๆ ทางสังคม แทนที่จะเป็นเช่นนั้น พวกเขาจะพยายามมุ่งดำเนินตามแบบแผนการกระทำที่พิสูจน์แล้วว่าทำให้ชีวิตเปลี่ยน แปลง ในที่ซึ่งวิธีดำเนินการนี้ก้าวหน้าไปหลายปีพอควรแล้วในละแวกบ้านหรือหมู่บ้าน และมิตรสหายสามารถธำรงรักษาไว้ซึ่งจุดเน้นของตนเอง ผลลัพธ์อันไม่ธรรมดาก็กำลังค่อยๆ ปรากฏชัดขึ้นมาอย่างแน่นอน เยาวชนได้รับการเสริมความสามารถให้เข้ารับผิดชอบการพัฒนาของบรรดาผู้เยาว์วัยกว่าที่อยู่รอบตัวพวกเขา คนรุ่นสูงวัยกว่าต้อนรับการเข้ามีส่วนร่วมของเยาวชนในการสนทนาอย่างมีความ หมายเกี่ยวกับกิจการทั้งหลายของชุมชนทั้งหมด ในลักษณะเดียวกันสำหรับทั้งผู้เยาว์วัยและผู้สูงวัย วินัยที่ปลูกฝังโดยกระบวนการให้การศึกษาของชุมชนสร้างศักยภาพในการปรึกษาหารือ และมีพื้นที่ใหม่ๆ เกิดขึ้นสำหรับการสนทนากันอย่างมีจุดมุ่งหมาย กระนั้นก็ตามการเปลี่ยนแปลงมิได้จำกัดวงอยู่เพียงแค่บาไฮและบรรดาผู้ที่มีส่วนเกี่ยวข้องกับกิจกรรมหลักที่แผนงานเรียกร้องให้ดำเนินการ ซึ่งอาจจะเป็นผู้ที่ได้รับการคาดหวังให้รับเอาวิธีคิดแบบใหม่ๆ เมื่อเวลาผ่านไป จิตวิญญาณของสถานที่แห่งนั้นก็ได้รับผลกระทบด้วยเช่นกัน ทัศนคติในการอุทิศถวายก่อตัวขึ้นในประชากรในระดับกว้าง การแสดงความคิดเห็นเกี่ยวกับความเท่าเทียมกันของบุรุษและสตรีเริ่มเด่นชัดยิ่งขึ้น การให้การศึกษาแก่เด็กๆ ทั้งชายและหญิง สั่งการให้มีความเอาใจใส่ที่มากขึ้น ลักษณะความสัมพันธ์ภายในครอบครัว ซึ่งถูกหล่อหลอมโดยการสันนิษฐานมานานหลายศตวรรษก็ปรับเปลี่ยนไปอย่างเป็นที่สังเกตเห็นได้ ความ รู้สึกสำนึกในหน้าที่ต่อชุมชนใกล้ตัวของบุคคลและสภาพแวดล้อมทางกายภาพของชุมชนเริ่มแพร่หลาย แม้กระทั่งความหายนะของอคติที่ทอดเงาอันชั่วร้ายคลุมทุกสังคมไว้ก็เริ่มพ่ายแพ้ต่อพลังที่ต้านไม่อยู่ของความสามัคคี กล่าวโดยย่อ งานสร้างชุมชนที่มิตรสหายกำลังเอาเป็นธุระยุ่งอยู่นั้นมีอิทธิพลต่อวัฒนธรรมด้านต่างๆ

แน่นอนทีเดียวว่า มิใช่ทุกละแวกบ้านที่แสดงออกถึงการมีใจเปิดรับนั้นจำเป็นที่จะต้องกลายเป็นศูนย์ กลางของกิจกรรมอย่างเข้มข้น แต่บาไฮ ไม่ว่าจะอาศัยอยู่ในที่ใดก็ตามก็สามารถเอื้อมออกไปหาผู้อื่นและจัดตั้งกิจกรรมหลักต่างๆ ได้ โดยเชิญชวนผู้เข้าร่วมจากบรรดาคนรู้จักคุ้นเคยของพวกเขาไม่ว่าเขาเหล่านั้นจะอาศัยอยู่ในส่วนใดของกลุ่มชุมชนก็ตาม ด้วยความตระหนักในความเหมือนกันทั้งหลายของพลังขับเคลื่อนสองอย่างที่เกิดขึ้นพร้อมๆ กัน –อย่างแรกคือแบบเจาะลึกลงไปในพื้นที่ที่มีความเข้มข้น และอีกอย่างคือแบบครอบคลุมในวงกว้างทั่วทั้งกลุ่มชุมชน- เพื่อนๆ ในกลุ่มชุมชนที่ก้าวหน้าจึงพร้อมใจกันเห็นคุณค่าของการเข้ามีส่วนร่วมของตนในกิจการแห่งการสร้างชุมชนร่วมกันเพียงกิจการเดียว ความสามัคคีกันของการปฏิบัติที่หลากหลายปรากฏโฉมขึ้นมา อันเป็นความสามัคคีที่ศาสนิกชนทุกคนสามารถค้นพบบทบาทของตนเองตามที่กำหนดไว้ในโครงร่างเพื่อการปฏิบัติของแผนงาน และแม้ว่าแต่ละบุคคลจะมีส่วนร่วมในกิจกรรมที่แตกต่างกันไป ทุกคนก็มีจุดมุ่งหมายเดียวร่วมกันและพร้อมใจกันเห็นคุณค่าของการสนับสนุนที่ผู้อื่นให้ในขณะที่พวกเขาอ้าแขนรับผู้เข้ามีส่วนร่วมในจำนวนที่เพิ่มมากยิ่งขึ้นเรื่อยๆ ในแบบแผนของวิถีชีวิตชุมชนของพวกเขา

**1.4 แผนผังการจัดองค์กรที่มีประสิทธิภาพ**

กลุ่มชุมชนจะก้าวหน้าไปเมื่อความสามารถในการรับใช้ได้รับการพัฒนาขึ้นมาในจำนวนบุคคลที่เพิ่มมากขึ้นเรื่อยๆ ซึ่งบุคคลเหล่านี้จะได้รับการช่วยเหลือในเวลาต่อมาให้ริเริ่มกิจกรรมที่ขึ้นแก่กันและกันที่มีจำนวนมากขึ้นเรื่อยๆ ซึ่งอ้าแขนรับผู้เข้าร่วมที่ทวีจำนวนเพิ่มขึ้นอย่างต่อเนื่อง เมื่อเวลาผ่านไป กระบวนการเสริมสร้างความสามารถนี้จำต้องได้รับการเสริมด้วยระบบที่มีความละเอียดซับซ้อนยิ่งขึ้นเรื่อยๆ ของการประสานงานและการให้การสนับสนุน สภายุติธรรมแห่งสากลอธิบายไว้ว่า “จำนวนคนที่เพิ่มขึ้นจำเป็นต้องมีการจัดรูปแบบองค์กรให้เป็นระบบเพื่อรองรับความซับซ้อนที่เพิ่มขึ้น”14 การเพิ่มขึ้นในด้านจำนวน ประกอบกับการแผ่ขยายออกไปทางภูมิศาสตร์ของกิจกรรมในละแวกบ้านต่างๆ และทั่วทั้งกลุ่มชุมชน ทำให้จำเป็นต้องมีการพัฒนาในระดับต่อไปของแผนผังการประสานงานขั้นพื้นฐานที่ถูกใช้ในเบื้องต้นเพื่อจัดตั้งแบบแผนอย่างเข้มข้นของการเจริญเติบโต ประสบการณ์ของกลุ่มชุมชนที่มีความก้าวหน้าเป็นสักขีพยานถึงถ้อยคำของสภายุติธรรมแห่งสากลที่ว่า “การทำงานของระบบที่ระดับกลุ่มชุมชน....มีศักยภาพแฝงเร้นอยู่ภายในในการรองรับระดับความซับซ้อนที่มากยิ่งขึ้นเรื่อยๆ ได้ ในแง่ของโครงสร้างและกระบวนการ ความสัมพันธ์และกิจกรรม”15 แม้จะเป็นไปไม่ได้ที่จะนำความพยายามที่ยังใหม่และหลากหลายซึ่งกำลังเผยโฉมในกลุ่มชุมชนที่ก้าวหน้าทั่วโลกมากลั่นกรองให้เป็นเพียงวิธีเดียวเพื่อนำไปใช้โดยทั่วไปได้ แต่ก็มีอยู่ 3 วิธีที่ควรค่าแก่การพิจารณาอยู่ในขณะนี้

ในกลุ่มชุมชนต่างๆ ที่ก้าวหน้ามากที่สุด ด้วยเหตุที่มีความซับซ้อนเพิ่มขึ้นเรื่อยๆ จึงมีความจำเป็นที่จะต้องแบ่งกลุ่มชุมชนเป็นพื้นที่ที่เล็กลง ตลอดจนมีการคัดเลือกละแวกบ้านหรือหมู่บ้านต่างๆ เพื่อเป็นจุดมุ่ง เน้นความพยายามที่จะเรียนรู้เกี่ยวกับการสร้างชุมชน ชุมชนเมืองใหญ่ๆ ที่อยู่ภายใต้การดูแลของธรรมสภาท้องถิ่นแห่งเดียวถูกจัดสรรเป็นภาคส่วน (sector) ในขณะที่กลุ่มชุมชนในชนบทและเมืองต่างๆ ที่มีธรรมสภาท้องถิ่นหลายแห่งถูกแบ่งโดยการสร้างหน่วยย่อยจำนวนหนึ่ง ตัวอย่างของหน่วยย่อยดังกล่าว ได้แก่ เส้นทาง 5 สาย ในกลุ่มชุมชนนอร์เต เดอ คาเคา (Norte De Cauca) ในประเทศโคลัมเบีย ที่เป็นไปตามเส้นทางเดินรถเมล์ อีกทั้งมีพื้นที่สามแห่งของทีรีกี เวสท์ (Tiriki West) ในประเทศเคนยา ที่เป็นผลมาจากการจัดกลุ่มให้กับชุมชน 72 แห่ง โดยแบ่งแยกเป็นกลุ่มหมู่บ้านที่อยู่ใกล้เคียงกัน 20-25 หมู่บ้าน เมื่อคำนึงถึงละแวกบ้านและหมู่บ้านต่างๆ การตัดสินใจว่าส่วนไหนบ้างที่ประกอบกันขึ้นเป็นสิ่งแวดล้อมขนาดเล็กนั้นมิได้ง่ายเสมอไป ในกลุ่มชุมชนเพมบา (Pemba) ในประเทศแซมเบีย ซึ่งมีประชากรกระจายอยู่ห่างๆ กันนั้น ได้มีการนำหมู่บ้านเล็กๆ ที่อยู่ติดกันไม่กี่หมู่บ้านมาจัดกลุ่มไว้ด้วยกันเพื่อก่อให้เกิดสิ่งแวดล้อมที่ใหญ่พอสำหรับการเรียนรู้ ในทางกลับกัน ในกลุ่มชุมชนคาจัง (Kajang) ในประเทศมาเลเซีย เพื่อนๆ เริ่มด้วยการทำงานในพื้นที่กว้างๆ ในเขตเทศบาล แต่ได้ค่อยๆ ระบุบริเวณที่มีขนาดเล็กลงภายในเทศบาลซึ่งมีความพอเหมาะกับความพยายามในการสร้างชุมชน

การกำหนดให้มีหน่วยย่อยหลายๆ หน่วยภายในกลุ่มชุมชนนั้นเปิดโอกาสให้มีการสร้างแบบแผนใหม่ๆ ของการประสานงานที่มีไว้เพื่อบริการเพื่อนๆ ที่อยู่ในพื้นที่ที่มีขนาดเล็กลง จำนวนบุคคลที่มีส่วนเกี่ยวข้องในการประสานงานและการให้การสนับสนุนนั้นขึ้นอยู่อย่างมากกับการเพิ่มจำนวนขึ้นของการเข้ามีส่วนร่วมของผู้คนในสภาพแวดล้อมที่เล็กลงเหล่านั้น อย่างน้อยที่สุด ในกลุ่มชุมชนต่างๆ ที่ก้าวหน้ามากที่สุดนั้นมีการแต่งตั้งผู้ประสานงานสามคน กล่าวคือ หนึ่งคนสำหรับแต่ละขอบข่ายการปฏิบัติสามส่วนที่กำหนดไว้ของสถาบันการฝึกอบรม ขณะที่มีการระบุหน่วยต่างๆ ที่ย่อยลงมา เพื่อนๆ ที่มีประสบการณ์มากกว่าอาจถูกร้องขอให้รับใช้ในฐานะผู้ประสานงานสถาบันฝึกอบรมเพิ่มเติม หรือในฐานะผู้ช่วยของผู้ประสานงานทั้งหลาย ในบางกรณี พบว่าเป็นประโยชน์ที่จะมีการเกิดขึ้นมาในทำนองเดียวกันของคณะกรรมการสอนศาสนาหรือคณะกรรมการเพื่อการเจริญเติบโตประจำภาคส่วน (sector) โดยแต่งตั้งบุคคลหนึ่งให้เป็นผู้อำนวยความสะดวกด้านการเจริญเติบโตของภาคส่วน (Sector Growth Facilitator) ซึ่งทำงานอยู่ภายใต้การดูแลของคณะกรรมการเผยแพร่ประจำพื้นที่ แม้แต่เมื่อลงไปสู่ระดับของละแวกบ้านก็ได้เริ่มมีเค้าโครงของโครงสร้างอย่างไม่เป็นทางการเกิดขึ้น เช่น กลุ่มบุคคลแกนกลางที่ปรึกษาหารือร่วมกัน วางแผน และหล่อเลี้ยงการเข้ามีส่วนร่วม ในที่ที่มีกิจกรรมจำนวนมาก มักมีความจำเป็นที่จะมีผู้ประสานงานกิจกรรมและผู้อำนวยความสะดวกด้านการเจริญเติบโต (growth facilitators) ที่รับใช้เต็มเวลาอันเป็นส่วนหนึ่งของแผนผังการประสานงานที่เป็นทางการมากยิ่งขึ้น ไม่ว่าในกรณีใดก็ตาม สิ่งที่กำลังเผยโฉมในกลุ่มชุมชนที่อยู่แนวหน้าส่วนใหญ่ คือเครือข่ายการบริหารงานที่มั่นคงสมบูรณ์ ซึ่งประกอบ ด้วยการมีส่วนร่วมของผู้ประสานงานและผู้ช่วยที่ได้รับการแต่งตั้งให้ช่วยเหลือพวกเขา ซึ่ง ณ ปัจจุบันมีจำนวนทั้งสิ้นตั้งแต่สิบคนอย่างเช่นกลุ่มชุมชนโตรอนโต้ (Toronto) ในประเทศแคนาดา ไปจนถึงจำนวนมากถึง 50 หรือ 60 คนในลูบุมบาชิ (Lubumbashi) และทีรีกิ เวสต์ (Tiriki West) ในเมืองเดลลี ประเทศอินเดีย โครงสร้างต่างๆ ในละแวกบ้านฮาร์เกช นาการ์ (Harkesh Nagar) เพียงแห่งเดียวประกอบด้วยบุคคลถึง 26 คนที่คอยสนับสนุนกิจกรรมหลักประมาณ 200 แห่งที่มีผู้เข้าร่วมเกือบ 1,200 คน

พัฒนาการที่สำคัญอย่างยิ่งและส่อเค้าแห่งความหวังอีกอย่างหนึ่ง คือ การมีส่วนร่วมเพิ่มขึ้นของธรรม สภาท้องถิ่นทั้งหลาย ด้วยความตระหนักในการนำทางที่ให้ไว้ในสารฉบับลงวันที่ 28 ธันวาคม 2010 จากสภายุติธรรมแห่งสากลเกี่ยวกับภาระหน้าที่ต่างๆ ของพวกเขา และด้วยความอุดมที่เพิ่มขึ้นจากการที่ “สมาชิกแต่ละคนมีส่วนเกี่ยวข้องกับกิจกรรมหลักด้วยตนเอง”16 ธรรมสภาต่างๆ จึงประเมินการมีส่วนสนับสนุนของพวกเขาในภาพรวมของความพยายามทั้งหลายเป็นระยะๆ บ่อยครั้งที่ตัวแทนจากธรรมสภามักเข้าร่วมการประชุมเพื่อการวางแผนของกลุ่มชุมชนเป็นประจำ และแบ่งปันให้กับสมาชิกท่านอื่นๆ เกี่ยวกับวิธีการต่างๆ ที่ธรรมสภาของพวกเขาจะสามารถให้การสนับสนุนแก่วัฏจักรของกิจกรรมได้ นอกจากนี้ ธรรมสภาทั้งหลายก็ยังสามารถคิดเกี่ยวกับสมาชิกทุกๆ คนของชุมชน ให้กำลังใจและการสนับสนุน และทำให้มั่นใจว่าแต่ละคนได้ค้นพบบทบาทที่มีความหมายในงานเพื่อการขยายตัวและการทำให้เกิดความมั่นคงแข็งแรง

**1.5 การเข้ามีส่วนร่วมมากขึ้นในวิถีชีวิตของสังคม**

 ในขณะที่เพื่อนๆ ในกลุ่มชุมชนที่มีความก้าวหน้ามีปฏิสัมพันธ์อย่างใกล้ชิดมากขึ้นกับครอบครัวในชุมชนและสร้างมิตรภาพอันแท้จริงขึ้น พวกเขาได้พบว่าตนเองเข้ามีส่วนร่วมอย่างลึกซึ้งยิ่งขึ้นเรื่อยๆ ในวิถีชีวิตของสังคม ความพยายามทั้งหลายของพวกเขาซึ่งเกิดขึ้นอย่างเป็นธรรมชาติเมื่อมีบทสนทนาและความห่วงใยในเรื่องเดียวกัน โดยทั่วไปแล้วจะประกอบด้วย “แวดวงกิจกรรมสองอย่างที่มีความเชื่อมโยงกันและต่างเสริมแรงซึ่งกันและกันอยู่”17 อันได้แก่ การเข้ามีส่วนร่วมในการเสวนาทางสังคมที่มีอยู่แพร่หลายและกิจกรรมเพื่อสังคม ในทั้งสองกรณี ก้าวแรกๆ จะประกอบด้วยการกระทำที่เรียบง่ายและไม่เป็นทางการมากนัก บางกรณีอาจวิวัฒนาการในเวลาต่อมาไปเป็นความอุตสาหะพยายามที่ซับซ้อนยิ่งขึ้นและดำเนินไปอย่างต่อเนื่อง

 ผลกระทบในเบื้องต้นที่เพื่อนๆ ได้ก่อให้เกิดขึ้นในหมู่บ้านและละแวกบ้านของพวกเขามักมีอิทธิพลต่อการรับรู้และค่านิยมเกี่ยวกับการศึกษาทางจิตวิญญาณ ทางคุณธรรมจริยธรรม และทางวัตถุของเด็กและเยาวชน ในขณะที่คุณภาพของชั้นเรียนเด็กและกลุ่มยุวชนนั้นเพิ่มขึ้น ความสามารถของเพื่อนศาสนิกชนที่จะมีบทสน ทนาอย่างมีความหมายในหัวข้อต่างๆ เกี่ยวกับการศึกษาและการเสริมสร้างพลังความสามารถทางธรรมให้กับคนรุ่นเยาว์ก็ได้พัฒนาตามไปด้วย ผลที่ตามมา คือ ผู้ปกครองที่มีบุตรหลานเข้าร่วมโครงการต่างๆ ของบาไฮได้แสดงออกซึ่งความชื่นชมมากยิ่งขึ้นต่อความสำคัญและการผูกมัดตนต่อความก้าวหน้าในการเรียนทางด้านวิชาการของลูกๆ

 มิตรภาพที่อบอุ่นและการสนทนาอย่างต่อเนื่องในหมู่ครอบครัวทั้งหลายในละแวกบ้านและหมู่บ้านต่างๆ ยังได้นำไปสู่ความตระหนักที่เพิ่มขึ้นเกี่ยวกับความจำเป็นต่างๆ ของท้องถิ่น การประชุมเพื่อการไตร่ตรอง กลุ่มยุวชน หรืองานฉลองบุญสิบเก้าวันของละแวกบ้านได้เปิดพื้นที่สำหรับชุมชนในการเริ่มพิจารณาว่าจะนำคำสอนต่างๆ ของศาสนาไปใช้ได้อย่างไรบ้างเพื่อ “ปรับปรุงแง่ใดแง่หนึ่งของชีวิตทางสังคมและเศรษฐกิจของประชากร ไม่ว่าจะเป็นสิ่งที่เล็กน้อยเพียงใดก็ตาม”18 ความพยายามในลักษณะนี้เริ่มมีขึ้นบ้างแล้วในระดับเล็กๆ และกำลังพัฒนาไปเฉกเช่นการพัฒนาของสิ่งมีชีวิต โดยชาวบ้านหรือผู้ที่พักอาศัยอยู่ในละแวกบ้านนั้นเป็นผู้ดำเนินการเอง เช่นในกลุ่มชุมชนทันนา (Tanna) ประเทศวานูอาตู กลุ่มยุวชนกลุ่มหนึ่งได้สังเกตว่าเส้นทางที่ข้ามลำธารสายหนึ่งซึ่งตรงไปสู่ทางแยกหลักนั้นข้ามได้ยาก โดยเฉพาะสำหรับผู้สูงวัย ดังนั้นพวกเขาจึงได้สร้างสะพานที่เรียบง่ายและศาลาริมทางเล็กๆ ขึ้นมา เพื่อที่ผู้ผ่านไปมาซึ่งเดินทางไกลด้วยเท้าจะสามารถใช้พักผ่อนหรือพักพิงในเวลาฝนที่ตกหนัก

 อีกหนึ่งองค์ประกอบที่สังเกตเห็นได้มากขึ้นเรื่อยๆ ในกลุ่มชุมชนที่มีความก้าวหน้าได้แก่อิทธิพลที่กระบวนการในการฝึกอบรมมีต่อการสร้างศักยภาพและการมีส่วนร่วมเพิ่มขึ้นของสตรี ผู้ซึ่งบัดนี้มักอยู่แนวหน้าของงานสอนศาสนาและการบริหาร สตรีและเด็กหญิงได้เพิ่มพูนความมั่นใจที่จะริเริ่มกิจกรรมหลักและกำลังมีสิทธิในการแสดงความคิดเห็นเพิ่มขึ้นในกิจการต่างๆ ของชุมชนโดยทางการเข้ามีส่วนร่วมในการประชุมเพื่อการไตร่ตรองและการชุมนุมอื่นๆ พ่อแม่ผู้ปกครอง ผู้ซึ่งรู้สึกประทับใจในความริเริ่มของบุตรสาวของตนในการรับใช้ในฐานะครูสอนชั้นเรียนเด็ก แอนนิเมเตอร์สำหรับกลุ่มยุวชน หรือผู้อำนวยความสะดวกการเรียนรู้สำหรับกลุ่มศึกษา ก็ได้เกิดความเข้าใจในความสำคัญของการให้การศึกษาแก่เด็กผู้หญิงอย่างเท่าเทียมกับเด็กผู้ชาย และในวัฒนธรรมที่ยึดติดกับมุมมองตามประเพณีดั้งเดิมที่กีดขวางความก้าวหน้าของสตรี ชายหนุ่มตลอดจนหญิงสาวหลายคนกำลังกลายเป็นผู้นำการเปลี่ยนแปลงคนสำคัญที่เปี่ยมด้วยวิจารณญาณที่ดี เช่น ในกลุ่มชุมชนดากา (Daga) ประเทศปาปัวนิวกินี หญิงสาวซึ่งโดยปกติจะถูกผลักไสให้ทำแต่งานบ้านและดูแลเด็ก มิได้เพียงได้รับเลือกเป็นสมาชิกของธรรมสภาท้องถิ่นเท่านั้น หากแต่ยังเป็นเลขานุการหรือประธานด้วยซ้ำ อันเป็นพัฒนาการที่มิอาจจินตนาการได้แม้ไม่กี่ปีก่อนหน้านี้

 นอกเหนือจากการเคลื่อนไหวในระดับรากหญ้าเหล่านี้แล้ว ในบางกลุ่มชุมชนความพยายามของเพื่อนๆ กำลังได้รับการเสริมแรงโดยอาศัยกิจกรรมเพื่อการพัฒนาสังคมและเศรษฐกิจของหน่วยงานที่ได้รับแรงบันดาลใจจากคำสอนบาไฮ ยกตัวอย่างเช่น ในหมู่บ้านคาตูโยลา (Katuyola) ในกลุ่มชุมชนมะวินิลุงกา อีสท์ (Mwinilunga East) ในประเทศแซมเบีย เยาวชนที่เข้าร่วมหลักสูตร เตรียมตัวเพื่อกิจกรรมทางสังคม ที่นำเสนอโดย มูลนิธิอินชินโด (Inshindo) ได้ร่วมกับน้องๆ จากกลุ่มยุวชนหลายๆ กลุ่มเพื่อริเริ่มโครงการปลูกต้นไม้เพื่อเป็นการตอบโจทย์เรื่องการตัดไม้ทำลายป่าที่มีอยู่อย่างมากซึ่งเป็นผลมาจากวิธีการทำไร่ทำนาแบบดั้งเดิมโดยการถางและเผาป่า วิสาหกิจนี้ได้เติบโตขึ้นจนสามารถรวมเอาความร่วมมือของชาวบ้านในหมู่บ้านเข้ามา และกำลังได้รับการสนับสนุนจากผู้ใหญ่บ้าน เจ้าหน้าที่ของราชการในพื้นที่ และจากกรมป่าไม้

1. **การเผยโฉมออกมาของโครงการเพื่อการเจริญเติบโต**

 ในสารวันที่ 28 ธันวาคม สภายุติธรรมแห่งสากลได้กล่าวไว้ว่า หลักชัยแรก ซึ่งแสดงถึงการปรากฏขึ้นของแผนงานการเจริญเติบโตนั้น มีความโดดเด่นด้วยการเริ่มการหลั่งไหลของทรัพยากรมนุษย์สู่สนามของการปฏิบัติ

“กล่าวคือ ไม่ว่าจะผสมผสานกันอย่างไรและไม่ว่าจะมีจำนวนน้อยเพียงไร การชุมนุมอธิษฐาน ชั้นเรียนเด็กและกลุ่มยุวชน กำลังได้รับการค้ำจุนโดยบรรดาผู้ที่ก้าวหน้าไปตามลำดับของหลักสูตรการฝึกอบรม และทุ่มเทใจให้กับวิสัยทัศน์ของการเปลี่ยนแปลงส่วนบุคคลและส่วนรวมที่ตนส่งเสริม”19

โครงการเจริญเติบโตใหม่เกิดขึ้นในขณะที่ความสามารถใหม่สองอย่างได้รับการพัฒนาขึ้น ซึ่งความสามารถอย่างแรกคือ เพื่อนคนหนึ่งหรือสองคนภายในกลุ่มชุมชนต้องสามารถช่วยบุคคลต่างๆ ให้ศึกษาชุดของหลักสูตรการฝึกอบรมตามลำดับ และร่วมเดินเคียงบ่าเคียงไหล่ไปกับพวกเขาในการริเริ่มกิจกรรมหลักต่างๆ จากนั้น บุคคลเหล่านี้จำเป็นต้องสามารถดึงดูดผู้อื่นให้เข้าร่วมกิจกรรมหลัก ในขณะที่ความพยายามในหนทางดังกล่าวได้ออกดอกออกผลในหลายๆ ส่วนของโลก สถาบันที่เกี่ยวข้องก็ได้ปล่อยวางความคาดหวังที่เกินความเป็นจริงเกี่ยวกับสิ่งที่จะต้องปฏิบัติให้สำเร็จก่อนที่โครงการเพื่อการเจริญเติบโตจะปรากฏขึ้น

ปัจจุบัน เพื่อนๆ ในกลุ่มชุมชนประมาณ 1,200 แห่งกำลังทำงานเพื่อให้ก้าวผ่านหลักชัยแรกในจำนวนหลายๆ หลักชัยที่มีอยู่ของการพัฒนา และความพยายามดังกล่าวนั้นจำเป็นต้องขยายไปสู่กลุ่มชุมชนอีก 1,500 ถึง 2,000 กลุ่มชุมชนในอีกสามปีต่อจากนี้ เพื่อให้บรรลุเป้าหมาย 5,000 กลุ่มชุมชนตามที่ได้ตั้งไว้โดยสภายุติธรรมแห่งสากล

* 1. **การวางพื้นฐานของการเสริมสร้างพลังความสามารถ**

 ไม่ว่าพวกเขาจะอาศัยอยู่ในกลุ่มชุมชนใดก็ตาม ไม่ว่าจะเป็นกลุ่มชุมชนที่ถูกคัดเลือกให้ได้รับความเอาใจใส่อย่างเป็นระบบหรือไม่ก็ตาม เพื่อนๆ ควรรู้สึกไม่ลังเลในการริเริ่มความพยายามของตนเพื่อก่อตั้งโครงการเพื่อการเจริญเติบโต ถึงแม้ว่างานที่ทำจะเริ่มต้นอย่างพอประมาณด้วยการลงมือปฏิบัติของศาสนิกชนที่มีความกระตือรือร้นไม่กี่คนในละแวกบ้านหรือหมู่บ้านเพียงแห่งเดียว แต่เมื่อเวลาผ่านไป โดยอาศัยกระบวนฝึกอบรมที่มั่นคงแข็งแรง ประกายไฟในตอนแรกสามารถขยายเป็นเปลวเพลิงที่สามารถดึงดูดผู้คนจำนวนมากขึ้นเรื่อยๆ มาสู่ความพยายามที่ประสานเป็นหนึ่งเดียวกัน นอกเหนือจากการริเริ่มดังกล่าวเหล่านี้ กลยุทธ์ที่เรียบง่ายแต่มีประสิทธิผลจำนวนหนึ่งได้ปรากฏออกมาเพื่อใช้ในการสนับสนุนศาสนิกชนในท้องถิ่นหรือเพื่อเปิดพื้นที่ใหม่ๆ

***การเป็นผู้ริเริ่ม***

 สภายุติธรรมแห่งสากลได้อ้างอิงถึงกลยุทธ์อย่างหนึ่งสำหรับการริเริ่มโครงการเพื่อการเจริญเติบโตในสารฉบับลงวันที่ 23 พฤษภาคม 2554 ถึงบาไฮทั่วโลก

ในห้าปีถัดไป การดำเนินตามแผนให้สำเร็จลุล่วงไปได้นั้นจำเป็นต้องอาศัยการรับใช้ของจิตวิญญาณที่มีความอุทิศตนสูงหลายพันคน ผู้ซึ่งความรักที่เขามีต่อพระผู้ทรงความงามอันอุดมพรได้กระตุ้นให้พวกเขามุ่งหน้าไป พวกเขาจะละทิ้งบ้านเรือนของตนเพื่อไปตั้งถิ่นฐานในหมู่บ้าน เมือง และนครต่างๆ เพื่อให้สามารถเพิ่มจำนวนกลุ่มชุมชนที่มีโครงการเพื่อการเจริญเติบโตเป็น 5,000 แห่ง20

ศาสนิกชนหลายร้อยคนได้ลุกขึ้นตอบสนองต่อเสียงร้องเรียกให้ย้ายถิ่นไปยังกลุ่มชุมชนที่เป็นเป้าหมายในระดับนานาชาติและในระดับประเทศของตน และต่อเสียงร้องเรียกให้ริเริ่มความพยายามต่างๆ ที่ก่อให้เกิดกระบวน การเจริญเติบโตอย่างเป็นธรรมชาติ โดยทั่วไปแล้ว บุคคลเหล่านี้หลายๆ คนเป็นผู้เยาว์วัย -ด้วยประสบการณ์ในการเป็นผู้อำนวยความสะดวกในการเรียนรู้ของกลุ่มศึกษา แอนนิเมเตอร์ของกลุ่มยุวชน และครูสอนชั้นเรียนเด็ก- ผู้ซึ่งได้เรียนรู้ตอนอยู่ในกลุ่มชุมชนที่บ้านซึ่งมีความก้าวหน้ามากกว่าว่าจะทำอย่างไรให้มีปฏิสัมพันธ์อย่างเป็นธรรมชาติกับสังคมในวงกว้าง ส่วนใหญ่ในจำนวนนี้ได้ลุกขึ้นในฐานะผู้ริเริ่มระยะสั้น และเนื่องจากพวกเขาสามารถรับใช้เต็มเวลาเป็นระยะหนึ่งหรือสองปี ความก้าวหน้าในการเจริญเติบโตและการพัฒนาชุมชนจึงได้ดำเนินไปอย่างรวดเร็ว

***ทีมเยี่ยมเยียน***

 ในการบรรยายว่าโครงการเพื่อการเจริญเติบโตปรากฏโฉมขึ้นมาอย่างไรนั้น สภายุติธรรมแห่งสากลกล่าวว่า “ทีมเยี่ยมเยียนอาจถูกเชิญมาเพื่อให้แรงหนุนแก่กิจกรรมต่างๆ ที่ยังอ่อนหัด” ในที่ที่สถาบันต่างๆ พบว่าเป็นสิ่งท้าทายที่จะหาผู้ริเริ่มให้ย้ายเข้าไปอยู่ในตอนแรก หรือในที่ที่ผู้ริเริ่มและศาสนิกชนท้องถิ่นสามารถได้รับประโยชน์จากการสนับสนุนช่วยเหลือเพิ่มเติม บุคคลหนึ่ง ซึ่งบางครั้งอาจเป็นผู้ช่วยที่ได้รับหน้าที่มาจากอนุกร หรือทีมสอนศาสนาที่ประกอบด้วยศาสนิกชนที่มีประสบการณ์อย่างช่ำชองและมีทัศนคติที่ดีต่อการทำงานร่วมกับผู้อื่นจะถูกส่งไปยังกลุ่มชุมชนเป้าหมายเพื่อสถาปนากระบวนการฝึกอบรมขึ้นอย่างมั่นคง การสนับสนุนในลักษณะดังกล่าวมักถูกเสริมโดยการจัดให้มีศาสนิกชนจากกลุ่มชุมชนที่ยังไม่มีโครงการเพื่อการเจริญเติบโตให้ไปใช้เวลาในกลุ่มชุมชนที่พัฒนาเป็นอย่างดีแล้ว ทั้งนี้เพื่อเพิ่มความเข้าใจของพวกเขาด้วยประสบการณ์โดยตรงว่าจะทำให้กระบวนการเจริญเติบโตก้าวหน้าไปได้อย่างไร

 ในกลุ่มชุมชนโร-ดรีเกซ (Rodrigues) ซึ่งเป็นเกาะนอกชายฝั่งประเทศมอริเชียส ได้มีความพยายามหลายครั้งที่จะให้มีผู้ริเริ่มภายในประเทศแบบระยะสั้นย้ายไปอยู่ แต่เมื่อไหร่ก็ตามที่ผู้ริเริ่มเหล่านั้นย้ายออกนอกเกาะไป กระบวนการเจริญเติบโตก็ได้ชะงักลงทุกที ได้มีทีมของแอนนิเมเตอร์ที่มีประสบการณ์จำนวนสี่คน็

จากเกาะใหญ่มาอยู่ที่นี่เป็นเวลาสามสัปดาห์ด้วยวัตถุประสงค์ของการจัดตั้งกลุ่มยุวชนและพัฒนาทรัพยากรขึ้นภายในกลุ่มประชากรนั้นๆ ในสัปดาห์แรก ด้วยความช่วยเหลือของแอนนิเมเตอร์ในท้องถิ่นสองคน พวกเขาได้เอื้อมออกไปหายุวชน 20 คน และได้เยี่ยมผู้ปกครองเพื่ออธิบายเกี่ยวกับโครงการ ในสัปดาห์ที่สอง พวกเขาได้จัดค่ายแบบไม่พักแรมเป็นเวลาหนึ่งสัปดาห์ ได้มียุวชน 15 คนเข้าร่วมอย่างสม่ำเสมอ ในสัปดาห์ที่สาม แอนนิเมเตอร์ได้เยี่ยมผู้ปกครองอย่างต่อเนื่องเพื่อประเมินผลของโครงการ เด็กๆ ก็ได้ขอเข้าร่วมกิจกรรมด้วย จากกลุ่มของยุวชนที่เข้าร่วมโครงการ มีสามคนที่อายุย่าง 15 ในไม่ช้านี้และคาดหวังว่าจะเข้าร่วมกลุ่มศึกษาเล่มหนึ่ง สำหรับการเยี่ยมในครั้งต่อไป นอกเหนือจากการช่วยเหลือกลุ่มยุวชนต่างๆ แล้ว ทีมจากมอริเชียสนี้ได้ตัดสินใจที่จะจัดการฝึกอบรมเล่ม 5 ด้วย

***การสนับสนุนจากสถาบัน***

 ณ จุดแรกเริ่มของแผนงานห้าปี ชุมชนระดับประเทศทั้งหลายได้รับการสนับสนุนให้ปรึกษาหารือร่วมกันระหว่างสถาบันต่างๆ ที่เกี่ยวข้องและจากนั้นจึงคัดเลือกกลุ่มชุมชนในจำนวนที่จำกัดซึ่งจะเป็นที่ที่พวกเขาสามารถเริ่มเรียนรู้เกี่ยวกับการริเริ่มโครงการเพื่อการเจริญเติบโต หลายๆ ประเทศ ซึ่งได้รับการค้ำจุนด้วยประสบการณ์ของตนและความสำเร็จในเบื้องต้นแล้ว ได้มีกระบวนการที่เข้าที่เข้าทางแล้วในการเริ่มงานในทุกๆ กลุ่มชุมชนที่เขาคาดหวังจะให้ก้าวล่วงเลยหลักชัยแรกไปก่อนจะสิ้นสุดแผนงานนี้ ส่วนประเทศอื่นๆ ยังคงจำเป็นต้องขยายความพยายามต่างๆ ของตนในด้านนี้ในระหว่างปีที่จะถึงนี้ เพื่อว่าจะมีเวลาเพียงพอที่กระบวนการฝึกอบรมจะสามารถหยั่งรากลึกและเริ่มเบ่งบานในทุกๆ กลุ่มชุมชนเป้าหมาย

 สภายุติธรรมแห่งสากลได้กล่าวไว้ว่า “สถาบันและหน่วยงานทั้งหลายที่ส่งเสริมจุดมุ่งหมายของชุดของแผนงานระดับโลกในปัจจุบันนี้ จำเป็นต้องมีความชำนาญในการคิดตัดสินใจและลงมือกระทำอย่างรวดเร็วในระดับที่มากถึงขั้นที่การกำเนิดขึ้นมาของกระบวนการที่มีพลังขับเคลื่อนดังกล่าวเรียกร้องให้มี”22 ไม่ว่าจะมีการใช้กลยุทธ์ใดก็ตามเพื่อบรรลุเป้าหมายนี้ การสนับสนุนจากสถาบันนั้นเป็นสิ่งที่ขาดไมได้ ผู้ริเริ่มภายในประเทศที่ได้ย้ายไปอยู่ในกลุ่มชุมชนเฟียนารานโทอา (Fianarantoa) ในประเทศมาดากัสการ์ได้พบกับการมีใจเปิดรับมากมาย เธอเริ่มต้นด้วยการเป็นเจ้าภาพจัดชุมนุมอธิษฐานและอาสาจัดชั้นเรียนเด็ก เธอสามารถเชิญชวนผู้ปกครองของเด็กๆ จำนวนหนึ่งเข้าร่วมกลุ่มศึกษา แต่ก็เป็นเวลาสักระยะหนึ่งที่กลุ่มชุมชนมิได้ก้าวหน้าไปมากกว่านี้ ความช่วยเหลือจากสถาบันฝึกอบรมได้ก่อให้เกิดความแตกต่างขึ้น เมื่อผู้ประสานงานระดับภูมิภาคได้มาเยี่ยมเยียน พวกเขาสามารถกระตุ้นกระบวนการเจริญเติบโตได้โดยการระบุเยาวชนที่แสดงความสนใจที่จะรับใช้ในฐานะแอนนิเมเตอร์สำหรับกลุ่มยุวชน พวกเขาได้ใช้ความพยายามอย่างพร้อมเพรียงกันที่จะออกเยี่ยมเยียนเยาวชนและครอบครัวของเขา แบ่งปันเกี่ยวกับเป้าหมายต่างๆ ของโครงการเสริมสร้างพลังความสามารถทางจิตวิญญาณของยุวชน และได้รับพวกเขาให้เข้ามาร่วมลให้การสนับสนุนโครงการ เยาวชนเหล่านี้ได้ศึกษาหลักสูตรทั้งหลายของสถาบันฝึกอบรมในศูนย์กิจกรรมที่อยู่ใกล้เคียงและได้อ้าแขนรับศาสนาบาไฮ ปัจจุบันมีกลุ่มยุวชนเก้ากลุ่มที่ประกอบด้วยผู้เข้าร่วม 100 คน ด้วยการรับใช้อย่างขะมักเขม้นของเพื่อนศาสนิกชน กลุ่มชุมชนได้เคลื่อนผ่านหลักชัยแรกไปด้วยเวลาเพียงเก้าเดือนเท่านั้น

* 1. **การขยายการเอื้อมออกไปของกิจกรรมหลักทั้งหลาย**

 ในกลุ่มชุมชนใหม่ๆ ที่ความพยายามในการจัดตั้งโครงการเพื่อการเจริญเติบโตได้ถูกริเริ่มขึ้นในช่วงสองปีที่ผ่านมา เพื่อนๆ ได้ใช้ประโยชน์จาก “โอกาสที่มีอยู่ในสภาพแวดล้อมของศาสนิกชนแต่ละคน”23 และได้ร่วมสนทนากับผู้คนที่พวกเขาได้พบเจอในชีวิตประจำวัน –เพื่อนบ้าน พ่อแม่ในโรงเรียนของลูกๆ ของพวกเขา เจ้าของร้านค้าต่างๆ นักเรียนนักศึกษาผู้เยาว์วัย หรือคนรู้จักใหม่ๆ ที่พบกันในพื้นที่ทางสังคมทั่วไป-เกี่ยวกับสภาพต่างๆ ด้านจิตวิญญาณและด้านวัตถุของชุมชนของพวกเขา เรื่องราวเกี่ยวกับการพบเจอกันมากมายเหล่านี้ได้เป็นการยืนยันถึงข้อสังเกตของสภายุติธรรมแห่งสากลที่ว่าศาสนิกชนกำลังมีขีดความสามารถเพิ่มขึ้นใน “การเข้าสู่การสนทนาอย่างมีวัตถุประสงค์เกี่ยวกับหัวข้อที่มีความสำคัญทางจิตวิญญาณกับผู้คนจากทุกแวดวงสังคม”24 และการที่ทุกๆ กิจกรรมหลัก “สามารถเป็นตัวกระตุ้นการเติบโต”25

 คุณแม่คนหนึ่งในประเทศเบลารุสได้เริ่มจัดชั้นเรียนเด็กให้ลูกของเธอสองคน และชั้นเรียนนี้ได้ขยายเป็นเก้าคน ในไม่ช้า คนรุ่นเยาว์ที่อายุระหว่าง 12 ถึง 14 ปีเริ่มแสดงความสนใจ คุณแม่คนนี้และสามีของเธอได้เข้าร่วมการศึกษาหลักสูตรฝึกอบรมอย่างเข้มข้นเพื่อเรียนรู้เกี่ยวกับการรับใช้ด้วยการเป็นแอนนิเมเตอร์สำหรับกลุ่มยุวชน หลังจากที่กิจกรรมหลักอย่างที่สองนี้เริ่มดำเนินไป ได้มีกลุ่มศึกษาจัดขึ้นเป็นการเพิ่มกิจกรรมเพื่อตอบ สนองต่อความสนใจที่เพิ่มขึ้นของพ่อแม่เด็กๆ ในกลุ่มชุมชนในสหรัฐอเมริกา ชุมนุมอธิษฐานแห่งหนึ่งได้ให้แรงกระตุ้นแรกสำหรับการเคลื่อนไหว กลุ่มศึกษาที่ประกอบด้วยผู้เข้าร่วมชุมนุมอธิษฐานได้ค่อยๆ เริ่มขึ้น หลังจากนั้นไม่นาน มีชั้นเรียนเด็กเริ่มขึ้นหนึ่งชั้น ต่อด้วยกลุ่มยุวชน ในกลุ่มชุมชนที่กำลังพัฒนาขึ้นมาใหม่ในประเทศฟีจี ขั้นตอนแรกคือการเอื้อมออกไปหาเยาวชนและเชิญชวนพวกเขาให้ลุกขึ้นรับใช้ด้วยการเป็นแอนนิเมเตอร์โดยการริเริ่มและจัดกลุ่มยุวชนอย่างยั่งยืนต่อไป เพื่อเป็นการสนับสนุนความริเริ่มนี้ ธรรมสภาท้องถิ่นได้ตัดสินใจว่าสมาชิกของธรรมสภาทุกคนจะศึกษาหลักสูตรเล่ม 5 จนจบเช่นกัน ความพยายามในเบื้องต้นนี้ได้ดึงดูดความสนใจและการเข้ามีส่วนร่วมของเยาวชนจากสังคมในวงกว้าง และในขณะที่พวกเข้าร่วมศึกษาในหลักสูตรต่างๆ ทรัพยากรมนุษย์ก็ได้รับการพัฒนาขึ้น ไม่เพียงเพื่อเพิ่มจำนวนกลุ่มยุวชนแบบทวีคูณเท่านั้น แต่ยังรวมถึงการจัดตั้งชั้นเรียนเด็กขึ้นด้วยเช่นกัน

 ประสบการณ์เหล่านี้ ซึ่งเกิดขึ้นซ้ำๆ ในหลากหลายรูปแบบ ในหลายๆ กลุ่มชุมชนทั่วโลก แสดงให้เห็นว่าการเริ่มหลั่งไหลของทรัพยากรมนุษย์สู่แวดวงของการลงมือกระทำอย่างเป็นระบบนั้นขับเคลื่อนกลุ่มชุมชนให้พ้นหลักชัยแรกตามเส้นทางแห่งการพัฒนาที่ต่อเนื่องอย่างค่อยเป็นค่อยไป

1. **การเพิ่มความเข้มข้น**

 ในขณะที่การเอื้อมถึงของกิจกรรมหลักแผ่ออกไปกว้างขึ้นเรื่อยๆ การจัดการในระดับที่สูงขึ้นเพื่อประสานความพยายามทั้งหลายก็จะค่อยๆ เผยออกมา และจังหวะที่ชัดเจนของวัฏจักรแห่งการขยายตัวและการทำให้เกิดความมั่นคงแข็งแรงจะปรากฏอย่างเด่นชัดขึ้น ความกระตือรือร้นของเพื่อนๆ เพิ่มพูนขึ้น ความคล่อง แคล่วในการใช้เครื่องมือและวิธีการต่างๆ ของแผนงานเพิ่มขึ้น และพวกเขากลายเป็นผู้ที่มีความเชี่ยวชาญในการตอบสนองต่อสภาวะทางสังคมที่เฉพาะเตัวรอบๆ ตัวเขา ด้วยกิจกรรมที่เพิ่มขึ้น พวกเขาจัดตั้งโครงสร้างสถาบันที่จำเป็นต่างๆ เพื่อจัดช่องทางให้กับพละกำลังของพวกเขา และเพื่อให้สามารถจัดการกับความซับซ้อนที่เพิ่มขึ้น ในไม่ช้า พวกเขาจะก้าวหน้าไปสู่หลักชัยที่สอง คือ การจัดตั้งโครงการอย่างเข้มข้นของการเจริญ เติบโต

 ขณะที่อาจต้องมีการออกแรงกันมากพอควรกว่าจะก้าวล่วงเลยหลักชัยแรกไปได้ แต่นี่เป็นเพียงจุด เริ่มต้นของความท้าทายหลายอย่างที่จะต้องจัดการขณะเพียรพยายามที่จะเพิ่มความเข้มข้นอย่างต่อเนื่องและดูแลเอาใจใส่กระบวนการเจริญเติบโตและการพัฒนาชุมชนให้มีความยั่งยืน ที่จริงแล้ว ในบางกรณี เพื่อนทั้ง หลายได้พบกับความเข้าใจผิดหรืออุปสรรคต่างๆ ที่ได้ลดทอนพละกำลังของพวกเขา หรือได้นำไปสู่การลดขนาดความพยายามของพวกเขาลงไปสักพักหนึ่ง ด้วยประสบการณ์ที่มีเพิ่มขึ้น พวกเขาได้มีความตระหนักแล้วว่าการเอาชนะอุปสรรคต่างๆ นั้นเป็นส่วนหนึ่งตามธรรมชาติของการเดินทางของพวกเขา

 ดังนั้น ในการพยายามเพิ่มความเข้มข้นเพื่อให้กลุ่มชุมชนทั้งหลายก้าวหน้าไปตามลำดับต่อเนื่องอย่างค่อยเป็นค่อยไปของการพัฒนานี้ ความท้าทายของสถาบันทั้งหลาย ในแง่มุมหนึ่ง คือ จะรักษาและขยายพลวัตอันสมบูรณ์ทั้งหลายของโครงการเจริญเติบโตที่เพิ่งตั้งใหม่อย่างไร และในอีกแง่มุมหนึ่ง คือ จะฟื้นชีวิตใหม่อย่างไรให้กับแผนงานอย่างเข้มข้นของการเจริญเติบโตในกลุ่มชุมชนที่ระดับของกิจกรรมและการพัฒนาทรัพยากรมนุษย์ดูเหมือนได้หยุดนิ่งลง ในแง่นี้ ได้มีความหยั่งรู้และวิธีดำเนินการจำนวนหนึ่งปรากฏออกมาเพื่อช่วยเพื่อนๆ ให้สามารถ “เรียนรู้ที่จะเข้าใจความเป็นจริงของตนเอง เห็นความเป็นไปได้ทั้งหลายของตนเอง ใช้ทรัพยากรของตนเอง และตอบสนองต่อสิ่งจำเป็นรีบด่วนสำหรับระดับที่ใหญ่ของการขยายตัวและการทำให้เกิดความมั่นคงแข็งแรงซึ่งจะมาถึง”26

**3.1** **การยกระดับคุณภาพของกระบวนการฝึกอบรม**

 ในสารเรซวาน 2010 (พ.ศ.2553) และในสารลงวันที่ 12 ธันวาคม พ.ศ.2554 สภายุติธรรมแห่งสากลได้กล่าวถึงจุดประสงค์และคุณลักษณะของกระบวนการฝึกอบรมตลอดจนความสำคัญของการยกระดับคุณภาพของกระบวนการนี้ การศึกษาสารเหล่านี้อย่างละเอียดลึกซึ้งช่วยให้ศาสนิกชนและสถาบันต่างๆ ตระหนักว่าการสร้างกระบวนการพัฒนาทรัพยากรมนุษย์ซึ่งเป็นระบบและมีพลังนั้นจะยังคงเป็นความท้าทายสำคัญของพวกเขาต่อไป พวกเขาทราบดีว่า “ในการวิเคราะห์ในท้ายสุดแล้ว ผลที่ได้มาในเชิงปริมาณที่มีความยั่งยืนนั้นจะขึ้นอยู่กับความเจริญก้าวหน้าในเชิงคุณภาพ”27 ความกังวลเกี่ยวกับ “ตัวเลข” ไม่ว่าจะเป็นจำนวนกิจกรรมหลัก จำนวนผู้เข้าร่วม หรือจำนวนผู้สมัครเข้าใหม่นั้นถูกแทนที่ด้วยความมั่นใจในประสิทธิผลของกระบวนการฝึก อบรมที่จะเสริมสร้างพลังความสามารถของกลุ่มบุคคลที่มีจำนวนมากขึ้นเรื่อยๆ เพื่อนๆ ได้เน้นความสำคัญใหม่อีกครั้งที่คุณภาพของกระบวนการศึกษาในทุกระดับ โดยเฉพาะคุณภาพของกลุ่มศึกษา ดังที่สภายุติธรรมแห่งสากลได้เขียนไว้ในสารเรซวาน 2010 (พ.ศ.2553) ว่า “นี่จะเป็นภาระหนักของผู้ที่ทำหน้าที่เป็นผู้อำนวยความสะดวกในการเรียนรู้”28 เป็นหน้าที่ของพวกเขาที่จะต้องสร้าง

สภาพแวดล้อมที่นำมาซึ่งการให้อำนาจทางจิตวิญญาณแก่ตัวบุคคล ซึ่งจะมองเห็นตนเองเป็นผู้แทนที่ขยันขันแข็งแก่การเรียนรู้ของตนเอง เป็นผู้สนับสนุนคนสำคัญของความพยายามอย่างต่อเนื่องที่จะนำเอาความรู้ไปใช้ให้มีผลต่อการเปลี่ยนแปลงทั้งในส่วนบุคคลและส่วนรวม29

 ด้วยเป้าหมายของการยกระดับความสามารถทั้งหลายของผู้รับใช้ในฐานะผู้อำนวยความสะดวกการเรียนรู้ แอนนิเมเตอร์ และครูสอนชั้นเรียนเด็ก สถาบันฝึกอบรมทั่วโลกจึงได้ให้ความเอาใจใส่เพิ่มขึ้นแก่การเสริมแรงให้กับงานของผู้ประสานงานสถาบันฝึกอบรมประจำกลุ่มชุมชน ผู้ซึ่งรับหน้าที่หลักในการเดินเคียงบ่าเคียงไหล่ร่วมไปกับพวกเขา ในสองปีที่ผ่านมา ได้มีการเตรียมการพิเศษเพื่อช่วยให้ผู้ประสานงานจำนวนมากขึ้นสามารถอุทิศเวลาเพิ่มขึ้น ซึ่งในหลายๆ กรณีเป็นการรับใช้แบบเต็มเวลา นอกจากนี้ ได้มีการจัดการประชุมร่วมกันของผู้ประสานงานในระดับกลุ่มชุมชนในหลายภูมิภาคและหลายประเทศซึ่งการประชุมเหล่านี้ประกอบ ด้วยการศึกษาเอกสารการฝึกอบรมแบบเจาะลึกและการไตร่ตรองเกี่ยวกับแนวความคิดที่สำคัญทั้งหลายในเอกสารเหล่านั้น ซึ่งทำพร้อมๆ กับการออกเยี่ยมภาคสนาม ด้วยวิธีนี้ผู้ประสานงานการฝึกอบรมได้เพิ่มขีดความสามารถของตนในการสนับสนุนช่วยเหลือเพื่อนๆ ให้จัดการศึกษาเอกสารต่างๆ ของสถาบันในลักษณะที่หล่อเลี้ยงความเข้าใจ และในการนำองค์ประกอบต่างๆ ของภาคปฏิบัติไปใช้ด้วยวิธีที่เสริมสร้างความมั่นใจในการรับใช้ ในที่ที่การไตร่ตรองแบบลึกซึ้งในลักษณะนี้ถูกแทรกซึมเข้าไปในโครงสร้างของสถาบันฝึกอบรมและในการดำเนินงานตามปกติของพวกเขา ความก้าวหน้าในแง่ของคุณภาพนั้นเป็นที่สังเกตเห็นได้

**3.2 การจัดให้มีโครงสร้างเพิ่มขึ้นเมื่อความซับซ้อนเพิ่มขึ้น**

 ในกลุ่มชุมชนที่บรรลุถึงระดับของการพัฒนาที่ “แผนงานสำหรับการขยายตัวและการสร้างความมั่นคงแข็งแรงอย่างยั่งยืน”30 ความจำเป็นของการมีโครงสร้างด้านการบริหารก็จะเกิดขึ้นอย่างเป็นธรรมชาติเมื่อเวลาผ่านไปและไม่อาจเร่งให้มีขึ้นเพียงเพื่อตอบสนองต่อรูปแบบที่คิดเอาเองไว้ก่อนล่วงหน้าก่อนหน้านั้น โดยทั่วไปแล้ว ความพยายามของเพื่อนๆ ได้รับการนำทางและการช่วยเหลือจากอนุกรและผู้ช่วยอนุกร จำเป็นต้องมีแบบแผนที่สลับซับซ้อนมากยิ่งขึ้นของการประสานงานเมื่อจำนวนของผู้เข้าร่วมและระดับของกิจกรรมทั้งหลายเพิ่มสูงขึ้น หากกิจกรรมหลักอันใดอันหนึ่งพัฒนาไปไกลกว่าระดับของกิจกรรมหลักอื่นๆ ก็เป็นธรรมดาที่จะจัดให้มีผู้ประสานงานสำหรับแนวทางปฏิบัติในด้านนี้เป็นลำดับแรก ยกตัวอย่างเช่น ในกลุ่มชุมชนที่มีการมุ่งเน้นในช่วงแรกไปที่การเพิ่มจำนวนกลุ่มยุวชน ผู้ประสานงานกลุ่มยุวชนก็จะได้รับการแต่งตั้งก่อน

“ที่ขนานกันไปกับการก่อตั้งกลไกสนับสนุนกระบวนการอบรมนี้”31 สภายุติธรรมแห่งสากลอธิบายไว้ “โครงสร้างบริหารอื่นๆ กำลังเป็นรูปเป็นร่างขึ้นมาทีละน้อย”32 คำถามในเรื่องที่ว่าช่วงเวลาใดที่เหมาะสมสำหรับการปรากฏขึ้นของคณะกรรมการเผยแพร่ประจำพื้นที่นั้น ขึ้นอยู่กับสถานการณ์ต่างๆ ในกลุ่มชุมชนนั้นๆ ในกลุ่มชุมชนที่เพิ่งผ่านหลักชัยแรกไปหมาดๆ แม้ว่าจำนวนของกิจกรรมและทรัพยากรมนุษย์อาจกำลังเพิ่มขึ้นอยู่ แต่การแต่งตั้งบุคคลเพียงคนเดียวเป็นผู้อำนวยความสะดวกด้านการพัฒนากลุ่มชุมชนก็ได้รับการพิสูจน์แล้วว่าเพียงพอต่อการสนับสนุนการเข้าร่วมของศาสนิกชนและเพื่อนๆ ของเขาในการเยี่ยมบ้าน เข้าร่วมชุมนุมอธิษฐาน และกิจกรรมการสอนศาสนาอื่นๆ โดยทั่วไปแล้ว กลุ่มบุคคลแกนกลางสำหรับคณะกรรมการเผยแพร่ประจำพื้นที่จะปรากฏตัวขึ้นอย่างเป็นธรรมชาติจากบรรดาศาสนิกชนที่ขยันขันแข็งคนหลักๆ ทั้งหลายผู้ซึ่งได้แสดงออกซึ่งความสามารถในการเดินร่วมทางไปกับผู้อื่นในการรับใช้

 เช่นเดียวกับโครงสร้างอื่นๆ ในกลุ่มชุมชน หนทางสำหรับการวางแผนและการไตร่ตรองก็ได้พัฒนาขึ้นอย่างเป็นธรรมชาติ ทั้งนี้จะค่อยๆ มีการจัดการที่ดีขึ้น เป็นระบบระเบียบและมีความหลากหลายมากขึ้นในขณะที่ความซับซ้อนเพิ่มขึ้น การปฏิสัมพันธ์อย่างไม่เป็นทางการ ซึ่งในช่วงแรกอาจจัดขึ้นโดยอนุกรหรือผู้ช่วยอนุกร ต่อมาจะพัฒนาไปสู่การประชุมเพื่อการไตร่ตรองและโอกาสที่เป็นทางการหรือไม่เป็นทางการอื่นๆ เพื่อการไตร่ตรอง เช่น การพบปะกันของผู้ประสานงานทั้งหลาย ของผู้อำนวยความสะดวกการเรียนรู้ แอนนิเมเตอร์ หรือครูสอนชั้นเรียนเด็ก อาจเป็นการพบปะของทีมต่างๆ เพื่อการสอนหรือของผู้เข้าร่วมทั้งหลายที่ทำงานอยู่ในภาคส่วนใดภาคส่วนหนึ่ง(sector)ของกลุ่มชุมชน หรือในละแวกบ้าน หรือในหมู่บ้านต่างๆ

**3.3 การเพิ่มความเข้มข้นของความพยายามสร้างชุมชนในละแวกบ้านและหมู่บ้านต่างๆ**

 ในกลุ่มชุมชนส่วนใหญ่จะมีชุมชนบาไฮอยู่จำนวนหนึ่ง ดังนั้น จึงเป็นธรรมดาที่ความพยายามในการสร้างชุมชนจะเกิดขึ้นในทุกๆ ท้องถิ่นเหล่านี้ ผู้เข้าร่วมกิจกรรมหลักมาจากกลุ่มคนรู้จักในวงกว้างและเป็นไปได้ที่จะมาจากพื้นที่หลายๆ ส่วนของกลุ่มชุมชน ในที่ที่จำนวนศาสนิกชนนั้นมีน้อย อาจจำเป็นต้องมีความยืดหยุ่นในระดับหนึ่ง และเพื่อนๆ ที่อาศัยอยู่ในชุมชนใกล้เคียงอาจต้องประสานความพยายามทั้งหลายร่วมกัน ในกลุ่มชุมชนที่มีขนาดค่อนข้างใหญ่ การชุมนุมกันในศูนย์กิจกรรมประจำท้องถิ่นเปิดโอกาสให้สามารถต้อนรับคนจำนวนมากและแสดงออกถึงเจตนารมณ์อันเด่นชัดของศาสนา ซึ่งเป็นการเสริมแรงให้กับงานของศาสนาในระดับที่เล็กลง ความพยายามที่จะต้อนรับการมีส่วนร่วมของกลุ่มเพื่อนให้เข้ามาในกิจกรรมหลัก-นักศึกษาในมหาวิทยาลัย หรือคุณแม่รุ่นเยาว์ ซึ่งเป็นเพียงสองตัวอย่างที่ยกขึ้นมา-เป็นการสนับสนุนที่มีค่ายิ่งต่อกระบวน การโดยรวมของการสร้างชุมชนที่กำลังดำเนินไปในขณะนี้ ในระหว่างที่เพื่อนๆ ใช้ความพยายามอย่างหนักในการสำรวจความเป็นไปได้ต่างๆ รอบตัวเขาด้วยความคิดสร้างสรรค์ ในหลายๆ พื้นที่ในกลุ่มชุมชนที่เพิ่มขึ้นเรื่อยๆ ศาสนิกชนใหม่ๆ จะได้รับการต้อนรับเข้ามา ทรัพยากรมนุษย์จะถูกสร้างขึ้น และแบบแผนของวิถีชีวิตชุมชนที่ถูกเพาะเลี้ยงด้วยกิจกรรมหลักจะค่อยๆ ขยายวงกว้างออกไปเรื่อยๆ จนโอบอุ้มศาสนิกชนทั้งหมดและคนรู้จักของพวกเขาเข้ามา แม้ความพยายามเหล่านี้จำเป็นยิ่ง แต่ในที่สุดจะก้าวไปตามจังหวะและขนาดตามธรรมชาติของมันเอง และดูเหมือนว่าความพยายามเหล่านี้เพียงอย่างเดียวไม่เพียงพอที่จะได้มาซึ่งแรงผลักดันที่จำเป็นต่อการขยายตัวและการทำให้มั่นคงแข็งแรงในขนาดใหญ่ได้

 ดังที่ได้อภิปรายไว้ในตอน 1.3 การพัฒนาที่ส่อแววแห่งความหวังเป็นพิเศษ ดังที่สภายุติธรรมแห่งสากลได้อธิบายไว้ จะเกิดขึ้นเมื่อเพื่อนๆ บางคน ซึ่งบ่อยครั้งคือศาสนิกชนรุ่นเยาว์ได้ “รวมเข้าเป็นส่วนหนึ่งของละแวกบ้านและได้อุทิศตนต่อการช่วยเหลือกลุ่มประชากรที่มีใจเปิดรับเป็นการเฉพาะเพื่อช่วยให้พวกเขาก้าว หน้าไปตามหนทางแห่งการพัฒนาทางจิตวิญญาณ–เป็นการเพิ่มจำนวนศูนย์กลางของกิจกรรมอย่างเข้มข้น”33 ความพยายามในลักษณะนี้ ซึ่งเป็นคุณลักษณะโดดเด่นของกลุ่มชุมชนที่ก้าวหน้าที่สุด ก็สามารถมอบความหวังมากมายแก่ทุกๆ กลุ่มชุมชนที่เพื่อนๆ มุ่งสร้างความเข้มข้นขึ้น ในบางกรณีงานที่ทำในละแวกบ้านหรือหมู่บ้านต่างๆ ริเริ่มขึ้นโดยเป็นผลมาจากกิจกรรมสอนศาสนาโดยตรงที่จัดอย่างเป็นระบบ หรือจากการรณรงค์เพื่อขยายกิจกรรมหลักอันใดอันหนึ่ง ในกลุ่มชุมชนอื่นๆ มีบุคคลที่ย้ายไปอยู่ในฐานะผู้ริเริ่มเพื่อวัตถุประสงค์นี้ และในบางแห่ง หน่วยงานต่างๆ ของกลุ่มชุมชนได้เดินเคียงบ่าเคียงไหล่ไปกับศาสนิกชนในท้องถิ่นในการขยายความพยายามของพวกเขาในการสอนศาสนาให้กับเพื่อนบ้าน ส่วนในกลุ่มชุมชนที่ตั้งแต่ระยะเริ่มแรกได้เลือกเฉพาะโครงการยุวชนเป็นองค์ประกอบสำคัญที่จำเป็นต่อการก่อให้เกิดความก้าวหน้าของกระบวนการสร้างชุมชนนั้น หน่วยงานต่างๆ ได้ระบุละแวกบ้านที่มีเยาวชนและยุวชนเป็นจำนวนมาก ในการคัดเลือกละแวกบ้านหรือหมู่บ้านเพื่อมุ่งความพยายามลงไป มีการตั้งข้อสังเกตว่าการดูแลกิจกรรมในเวลาเดียวกันในหลายพื้นที่เกินไปอาจเป็นการกระจายพลังงานได้ ประสบการณ์อันหลากหลายเหล่านี้ชี้ให้เห็นความสำคัญของการที่เพื่อนๆ มองดูละแวกบ้านหรือหมู่บ้านแห่งใดแห่งหนึ่งแบบเจาะลึกเพื่อให้เข้าใจสภาพความเป็นจริงของที่แห่งนั้น -ทรัพยากรของที่แห่งนั้น ความท้าท้ายต่างๆ ของที่แห่งนั้น และศักยภาพของประชากรที่นั่นในการทำงานร่วมกับชาวบาไฮเพื่อ “เริ่มต้นกระบวนการในการเปลี่ยนแปลงของส่วนรวม”34

 เมื่อทีมของเพื่อนศาสนิกชนที่มีความอุทิศตนทีมหนึ่งได้มุ่งความสนใจของพวกเขาไปที่การบำรุงเลี้ยงกิจกรรมในละแวกบ้านหรือหมู่บ้านแห่งหนึ่ง เพื่อนๆ เหล่านี้จำเป็นต้องได้รับอิสระจากข้อจำกัดต่างๆ ในการปฏิบัติหน้าที่ในลักษณะที่สอดคล้องกับกระบวนการที่กำลังเผยโฉมออกมาอย่างเป็นธรรมชาติ และต้องได้รับการสนับสนุนอย่างเหมาะสมจากสถาบันต่างๆ พวกเขาจำเป็นต้องมีเวลาที่จะเรียนรู้ว่าจะตอบสนองต่ออุปสงค์ (ความต้องการ) ต่างๆ ของการเจริญเติบโตอย่างไรบ้างภายในกลุ่มประชากรที่มีใจเปิดรับ กล่าวคือ จะสร้างมิตรภาพที่แท้จริงอย่างไร กิจกรรมการสอนศาสนาใดบ้างที่มีประสิทธิผล และจะจัดช่องทางการหลั่งไหลของทรัพยากรทั้งหลายอย่างไรให้สามารถรักษากระบวนการเจริญเติบโตดังกล่าวให้มีความยั่งยืน ไม่มีความจำเป็น หรือแม้กระทั่งประโยชน์ใดๆ ที่ทุกคนในกลุ่มชุมชนต้องมุ่งไปที่ละแวกบ้านนั้นๆ แต่อย่างไรก็ดี บ่อยครั้งที่พบว่าความก้าวหน้าในละแวกบ้านหรือหมู่บ้านแห่งหนึ่งสามารถซึมซาบพลังใหม่และการมองโลกในแง่บวกเข้าไปในความพยายามที่มีอยู่ในส่วนอื่นๆ ที่เหลือทั่วทั้งกลุ่มชุมชน เป็นการมอบแรงกระตุ้นอันสดชื่นให้กับการเคลื่อนที่ไปข้างหน้าและต่อกระบวนการสร้างชุมชนที่กำลังดำเนินไปในทุกๆ พื้นที่

 ในขณะที่กิจกรรมหลายๆ อย่างถูกจัดขึ้นอย่างเข้มข้นในพื้นที่ต่างๆ ที่มีขนาดเล็กและค่อนข้างเชื่อมโยงกันอยู่ในละแวกบ้านหรือหมู่บ้านแห่งหนึ่ง อิทธิพลที่ก่อให้เกิดการเปลี่ยนแปลงของพลังทางจิตวิญญาณและทางสังคมที่กำลังปฏิบัติการอยู่จะสามารถเป็นที่สังเกตเห็นได้อย่างชัดเจนของประชากรทั่วไป พ่อแม่ผู้ปกครองเห็นบุตรหลานและเยาวชนของตนก้าวหน้าไปต่อหน้าต่อตาและจะสังเกตเห็นว่าความสัมพันธ์ทางสังคมของชุมชนของพวกเขากำลังได้รับการประสิทธ์ประสาทให้เต็มไปด้วยเจตนารมณ์ใหม่ บางครอบครัวได้รับการดึงดูดให้เข้ามีส่วนร่วมในวิถีชีวิตของชุมชนบาไฮทั้งครอบครัว และอ้าแขนรับพระธรรมคำสอนของศาสนาบาไฮ และในท้ายสุด ความพยายามต่างๆ ทั้งหลายกำลัง “ได้รับการค้ำจุนในไม่ช้าโดยทรัพยากรมนุษย์ที่เป็นคนในท้องถิ่นของละแวกบ้านหรือหมู่บ้านนั้น ซึ่งก็คือบุรุษและสตรีที่กระตือรือร้นที่จะปรับปรุงสภาพทางวัตถุและจิตวิญญาณของสิ่งแวดล้อมในท้องถิ่นของพวกเขา”35

**3.4 การระบุและเอาชนะอุปสรรคต่างๆ เพื่อให้เกิดความก้าวหน้าอย่างยั่งยืน**

 ในกลุ่มชุมชนที่ก้าวหน้าหลายร้อยกลุ่มที่ได้ริเริ่มแผนงานอย่างเข้มข้นของการเจริญเติบโตขึ้นในช่วงแผนงานชุดก่อน ศาสนิกชนได้บรรลุถึงการเจริญก้าวหน้าอย่างต่อเนื่อง ซึ่งช่วยให้พวกเขาสามารถก้าวหน้าพ้นหลักชัยที่สองมุ่งหน้าสู่สนามแนวหน้าแห่งการเรียนรู้ อย่างไรก็ตาม ในหลายร้อยกลุ่มชุมชนอื่นๆ เพื่อนๆ ได้พบกับอุปสรรคที่ถ่วงการดำเนินไปอย่างต่อเนื่องของความก้าวหน้าของพวกเขาเป็นอย่างมาก หรือแม้กระทั่งได้เป็นผลให้การเข้ามีส่วนร่วมและกิจกรรมต่างๆ ลดลง ซึ่งทำให้มีความจำเป็นที่พวกเขาจะต้องไตร่ตรองเกี่ยวกับวิธีการรวมถึงปรับเปลี่ยนวิธีการ เพื่อให้สามารถเรียนรู้ที่จะเอาชนะความยากลำบาก การทบทวนเกี่ยวกับความท้าทายบางประการตลอดจนความเข้าใจแบบผิดๆ ที่เกิดขึ้นในกลุ่มชุมชนดังกล่าวเหล่านี้อาจช่วยเหลือผู้ที่เผชิญหน้ากับปัญหาที่คล้ายคลึงกันให้สามารถประเมินสถานการณ์ของตนเองได้อย่างเหมาะสมและทำการปรับเปลี่ยนที่จำเป็นอย่างทันท่วงที

 ในบางกรณี ความท้าทายต่างๆ ที่เกิดขึ้นเป็นผลมาจากการไม่สามารถจัดตั้งองค์ประกอบใดองค์ ประกอบหนึ่งของโครงร่างสำหรับการลงมือปฏิบัติ เช่น ในบางกลุ่มชุมชนกระบวนการฝึกอบรมยังมิได้หยั่งรากลึก จึงเป็นผลให้ความสัมพันธ์ระหว่างการศึกษาและการรับใช้อันเป็นส่วนสำคัญยิ่งของหลักสูตรฝึกอบรมไม่เกิดผลอย่างแท้จริง ดังนั้น แทนที่จะนำมาซึ่งกระบวนการที่เป็นธรรมชาติดุจสิ่งมีชีวิตของการที่คนจำนวนมากขึ้นเรื่อยๆ ดำเนินกิจกรรมเพิ่มขึ้นเรื่อยๆ กลับกลายเป็นศาสนิกชนจำนวนน้อยนิดรู้สึกรับภาระเกินกำลังเนื่องจากความรับผิดชอบต่างๆ ที่เพิ่มสูงขึ้น ขอบข่ายความพยายามต่างๆ จะสามารถขยายออกได้ก็เฉพาะเมื่อความท้าทายของการพัฒนาทรัพยากรมนุษย์ถูกเอาชนะได้แล้วเท่านั้น ในกลุ่มชุมชนอื่นๆ เพื่อนทั้งหลายได้รับสมัครศาสนิกชนใหม่เข้ามาแล้วแต่ได้ประสบกับความยากลำบากในการช่วยให้เพื่อนศาสนิกชนใหม่ในจำนวนที่มากพอควรให้ก้าวหน้าต่อไปตามลำดับของหลักสูตรแล้วเข้าสู่หนทางแห่งการรับใช้ และก็ยังมีกรณีที่เพื่อนทั้งหลายได้ริเริ่มกิจกรรมหลักหลายอย่างในหมู่ของตนเองโดยมิได้ให้ความเอาใจใส่อย่างเพียงพอต่อการสอนศาสนาและการเชิญชวนผู้เข้าร่วมจากชุมชนในแวดวงที่กว้างขึ้น ในบางครั้งการประชุมเพื่อการไตร่ตรองมุ่งความสนใจมากจนเกินไปให้กับการวางแผนหรือการทำคู่มือแทนที่จะได้เป็นโอกาสสำหรับการเรียนรู้จากประสบการณ์และการปรับเปลี่ยนการปฏิบัติให้สอดคล้องกับการเรียนรู้นั้นๆ

 บางครั้งบางคราว ในเวลาที่มีการพูดถึงแง่มุมใหม่ๆ ของโครงการการเจริญเติบโตที่กำลังค่อยๆ เจริญขึ้น ความเข้าใจผิดต่างๆ อาจปรากฏขึ้นได้ หรือ ในบางกรณี การเอาใจใส่ต่อลักษณะที่ใหม่อีกด้านหนึ่งของงานที่ทำอยู่อาจนำไปสู่การละเลยด้านอื่นๆ โดยไม่ได้ตั้งใจ ยกตัวอย่างเช่น ในบางแห่งเกิดการรับรู้ถึงความรู้สึกสองฝักสองฝ่ายระหว่างการสอนศาสนาร่วมกันและความรับผิดชอบของการสอนศาสนาส่วนบุคคล ในเมื่อความเป็นจริง ทุกการกระทำที่เป็นการสอนศาสนาเป็นการแสดงออกถึงการตอบสนองของชุมชนต่อแผนงานแห่งสวรรค์ของท่านนาย ในบางครั้ง การมุ่งเน้นไปที่ละแวกบ้านถูกตีความให้มีความหมายว่ากิจกรรมหลักที่ดึงดูดผู้เข้าร่วมจากส่วนต่างๆ ของกลุ่มชุมชนนั้นไม่ควรจัดอีกต่อไป ในบางโอกาส ได้มี “แนวโน้มที่จะรู้สึกสับสนระหว่าง “จุดรวมความสนใจ” กับ “การกระทำในแบบเดียวกันหมดหรือการผูกขาดเฉพาะอย่างเดียว”36 ซึ่งนำ ไปสู่หนึ่งในสองอย่างคือ การยืนกรานในวิธีที่ตายตัวเพียงวิธีเดียวเท่านั้น หรือในทางตรงกันข้าม สู่ความคิดที่ว่าทุกๆ คนสามารถจัดตั้งความริเริ่มใดก็ได้ตามที่เขาปรารถนา

 ในงานของการขยายตัวและการทำให้เกิดความมั่นคงแข็งแรงนั้น สภายุติธรรมแห่งสากลได้ตั้งข้อสังเกตุซ้ำแล้วซ้ำอีกว่าความผิดพลาดจะเกิดขึ้นอย่างหลีกเลี่ยงไม่ได้ และความท้าทายใหม่ๆ จะเปิดเผยตัวเองออกมา อุปสรรคทั้งหลาย เมื่อเกิดขึ้น ในท้ายสุดแล้วจะแก้ไขได้ด้วยความเพียรพยายามและประสบการณ์ที่เพิ่มขึ้นเท่า นั้น การโต้เถียงที่ไร้ประโยชน์ การยืนกรานในความเห็นส่วนตัว การสร้างความรู้สึกสองฝักสองฝ่าย แบบผิด ๆ หรือ “แนวโน้มที่จะลดทอนกระบวนการที่มีความซับซ้อนของการเปลี่ยนแปลงให้กลายเป็นขั้นตอนง่ายๆ แบบทำตามคำสั่งในคู่มือ”37 นั้นสามารถหลีกเลี่ยงได้อย่างระมัดระวังหรือเอาชนะได้อย่างชาญฉลาด การเรียนรู้ร่วมกันนั่นเองที่กำลังก่อให้เกิดความหยั่งรู้ทั้งหลายที่จำเป็นเพื่อว่า “ก้อนอิฐทั้งหลายที่เป็นอุปสรรคกีดขวางจะสามารถใช้เป็นก้อนหินสำหรับเหยียบเพื่อก้าวไปข้างหน้า”38

**3.5 การเอื้อมออกไปหาเยาวชนในกลุ่มประชากรที่มีใจเปิดรับ**

ดังที่ได้อภิปรายไว้ในตอนที่ 1.2 ประสบการณ์ที่เกิดขึ้นในกลุ่มชุมชนที่ก้าวหน้ามากที่สุดหลายแห่งแสดงให้เห็นความมีประสิทธิผลของกลยุทธ์ที่เกี่ยวข้องกับการมุ่งความสนใจไปที่การเชิญชวนคนรุ่นเยาว์จากสังคมในวงกว้างให้เข้ามารับใช้ในกระบวนการสร้างชุมชน วิธีการเดียวกันนี้มีประสิทธิผลในการจัดตั้งหรือการเสริมความแข็งแกร่งให้กับโครงการอย่างเข้มข้นเพื่อการเจริญเติบโต ดังที่ได้เขียนไว้ในจดหมายที่เขียนในนามของสภายุติธรรมแห่งสากลว่า

โดยการเพิ่มจำนวนกลุ่มยุวชนที่มีชีวิตชีวา ชุมชนจะเรียนรู้อย่างมากมายเกี่ยวกับสิ่งต่างๆ เช่น จะเพิ่มจำนวนทรัพยากรมนุษย์ที่มีความสามารถและเคลื่อนพลลงสู่สนามอย่างไร จะยกระดับความสามารถต่างๆ ในการรับใช้ได้อย่างไรในหมู่กลุ่มบุคคลต่างๆ จะประสานงานอย่างมีประสิทธิผลอย่างไรให้กับโครงการที่กำลังขยายตัว และการริเริ่มกิจกรรมเพียงกิจกรรมเดียวจะสามารถนำไปสู่การปรากฏขึ้นของกิจกรรมอื่นๆ อย่างค่อนข้างเป็นธรรมชาติได้อย่างไร และผลที่ตามมาของการเผยโฉมออกมาอย่างเป็นธรรมชาติประดุจสิ่งมีชีวิตของกระบวนการศึกษาและการที่ผู้เข้าร่วมกระบวนการศึกษามีการพัฒนาอย่างต่อเนื่องในด้านจิตวิญญาณและคุณธรรมจริยธรรม คือ เมื่อเวลาผ่านไป ทุกแง่ทุกมุมของโครงการเพื่อการเจริญเติบโตจะขยายออกและจะได้รับการยกระดับขึ้น

ในกลุ่มชุมชนทัสแคนี่ นอร์ธเวสท์ (Tuscany North-West) ในประเทศอิตาลี ระดับของกิจกรรมได้พัฒนาไปจนถึงมีลักษณะแบนราบ (ไม่มีการเพิ่มจำนวนขึ้น) และศาสนิกชนรุ่นก่อนซึ่งเป็นบาไฮมานานพบว่าเป็นสิ่งท้าทายที่จะเอื้อมออกไปหาเยาวชนที่มีใจเปิดรับ ได้มีการรณรงค์ขึ้นด้วยความช่วยเหลือของผู้ประสานงานกลุ่มยุวชนและคณะกรรมการเผยแพร่ศาสนาซึ่งมุ่งเน้นไปที่การขยายโครงการยุวชนในละแวกบ้านที่ตั้งอยู่ในเมืองลิโวร์โน่ (Livorno) ซึ่งศาสนิกชนที่นั่นได้มีปฏิสัมพันธ์กับกลุ่มประชากรผู้มีใจเปิดกว้าง เยาวชนสิบคนจากทั่วอิตาลี่ได้ใช้เวลาสามสัปดาห์ในลิโวร์โน่ด้วยการสวดอธิษฐาน ศึกษา และเตรียมตัวว่าจะสนทนาเกี่ยวกับโครงการยุวชนอย่างไร ผลของการรณรงค์นี้คือ มีคนรุ่นเยาว์ 12 คนจากสังคมในวงกว้างเข้าร่วมการฝึกอบรมแบบเข้มข้นเป็นเวลาสองสัปดาห์ในเล่ม 1 และเล่ม 5 เพื่อเตรียมตัวที่รับใช้ด้วยการเป็นแอนนิเมเตอร์ ประสบการณ์ของการมุ่งเน้นไปที่กลุ่มอายุนี้เป็นการเฉพาะในละแวกบ้านที่มีใจเปิดรับนั้น ได้เปลี่ยนภาพลักษณ์ของชุมชนที่เคยประสบกับความยากลำบากในการเพิ่มจำนวนการเข้ามีส่วนร่วมในกิจกรรมหลัก ตามคำบอกเล่าด้วยการเขียนของศาสนิกชนบาไฮที่เป็นผู้ใหญ่สองท่าน “เราทุกคนรู้สึกว่าลิโวร์โน่ไม่เหมือนเมื่อก่อนอีกต่อไปแล้ว มีความตระหนักใหม่เกิดขึ้นในชุมชน มีพลังใหม่ มีวิสัยทัศน์ใหม่” ขณะนี้ สมาชิกเกือบทุกคนของชุมชนระดับท้องถิ่นกำลังมีส่วนร่วมในกิจกรรมต่างๆ ของแผนงาน รวมถึงบางคนที่รับใช้ในคณะกรรมการเผยแพร่ศาสนาประจำพื้นที่ คนอื่นๆ ได้อาสาจัดชุมนุมอธิษฐานที่บ้านเพื่อเชิญศาสนิกชนใหม่หรือผู้แสวงหา และแทบทุกคนกำลังพยายามเอื้อมออกไปหาเยาวชน ประสบการณ์ในทำนองเดียวกันนี้กำลังปรากฏขึ้นในทุกๆ ทวีปทั่วโลก

 แน่นอน มิใช่ศาสนิกชนทุกคนที่สามารถทำงานได้โดยตรงกับกลุ่มยุวชน ซึ่งมักจะมีอยู่อย่างหนาแน่นในละแวกบ้านหรือหมู่บ้านบางแห่งในกลุ่มชุมชนของพวกเขา อย่างไรก็ตาม การมีความรู้อย่างดีเยี่ยมเกี่ยวกับโครงการนี้ได้พิสูจน์แล้วว่าเป็นสิ่งที่มีค่ายิ่งสำหรับทุกคนที่เข้าร่วมในงานของแผนงานนี้ เนื่องด้วยความหยั่งรู้ที่ได้มานั้นช่วยกล่อมเกลาบทสนทนาที่มีกับชุมชนในวงกว้างเกี่ยวกับพันธกิจของศาสนาบาไฮในการให้การสนับสนุนต่อความเจริญของโลก ในกลุ่มชุมชนอีสท์วัลเลย์ (East Valley) ในประเทศสหรัฐอเมริกา เพื่อนๆ ที่รับใช้ในทีมสอนศาสนาและในฐานะแอนนิเมเตอร์ได้มุ่งให้ความสำคัญอยู่ระยะหนึ่งที่การเรียนรู้ว่าจะนำคนรุ่นเยาว์ตลอดจนพ่อแม่ผู้ปกครองของพวกเขาจากละแวกบ้านที่มีใจเปิดรับเข้าสู่บทสนทนาที่ได้รับการยกระดับขึ้นและมีประสิทธิภาพเกี่ยวกับโครงการยุวชนได้อย่างไร เมื่อเวลาผ่านไป ความพยายามของพวกเขาได้ออกดอกออกผล การสนทนานี้ได้เริ่มแผ่ไปยังเพื่อนทุกๆ คนที่เข้ามีส่วนร่วมในกิจกรรมทั่วทั้งกลุ่มชุมชน ไม่ว่าจะเกี่ยวข้องกับกลุ่มยุวชนหรือไม่ก็ตาม สิ่งนี้มิได้เพียงมีส่วนสนับสนุนต่อการเพิ่มจำนวนกลุ่มเท่านั้น แต่ยังได้เสริมสร้างความอุดมสมบูรณ์ให้กับโครงการเพื่อการเจริญเติบโตทั้งโครงการโดยการช่วยให้เพื่อนๆ สามารถมองเห็นภาพและสามารถอธิบายเกี่ยวกับความพยายามของพวกเขาด้วยคำอธิบายในวงกว้างขึ้นของการสร้างชุมชนและการเปลี่ยนแปลงสังคม

**3.6 มิตรภาพที่ยั่งยืน**

“เจตคติของการรับใช้ด้วยความรัก”40 ซึ่งได้รับการหล่อเลี้ยงโดยอาศัยกระบวนการฝึกอบรมกลายเป็นเจตนารมณ์ัที่มีพลังแห่งการกระตุ้นอยู่ในกลุ่มชุมชนที่การให้กำลังใจและการช่วยเหลือถูกแสดงออกมาโดยอาศัยการผูกมัดอย่างลึกซึ้งต่อการเดินร่วมทางกันไปในขณะที่ก้าวย่างไปบนหนทางแห่งการรับใช้ องค์ประกอบอันสำคัญยิ่งนี้ที่อยู่ในวัฒนธรรมบาไฮที่กำลังปรากฏขึ้นนั้นแสดงออกโดยอาศัยคุณภาพของปฏิสัมพันธ์ระหว่างเพื่อนๆ ทั้งหลาย ด้วยการทำงานเคียงบ่าเคียงไหล่ การแบ่งปันทั้งความสุขและความยากลำบากของกันและกัน พันธะแห่งความรักและมิตรภาพจะถูกสร้างขึ้นมาบนรากฐานแห่งมิตรภาพที่ยั่งยืนยาวนาน ไม่มีโครงสร้างหรือกระบวนการใดๆ สามารถทดแทนดวงจิตแห่งมิตรภาพอันรักใคร่ได้หากแม้นขาดซึ่งดวงจิตนี้

ในที่ที่สามารถพบเห็นความศรัทธาในความสามารถของผู้อื่น ทัศนคติแห่งการเรียนรู้อย่างอ่อนน้อมถ่อมตน การสนับสนุนซึ่งกันและกันและการช่วยเหลือกัน ความอดทนและความอดกลั้น ความยืดหยุ่นและความเอื้อเฟื้อเผื่อแผ่ และมิตรภาพอันรักใคร่และกำลังใจ ในที่นั้นทุกๆ องค์ประกอบของโครงร่างเพื่อการลงมือปฏิบัติจะประสานกันและก้าวหน้าไป ดังที่สภายุติธรรมแห่งสากลได้บรรยายไว้ “ปฏิบัติการของพลังทางจิตวิญญาณในสมรภูมิของการรับใช้จะเป็นที่เห็นได้ชัดยิ่งขึ้น และสายใยแห่งมิตรภาพซึ่งสำคัญยิ่งต่อแบบแผนของการเติบโตที่ดี จะได้รับการเสริมให้แข็งแกร่งขึ้นอย่างต่อเนื่อง”41

**4. การเพิ่มพูนศักยภาพของสถาบันเพื่อการสนับสนุนการเคลื่อนไหวของชุมชน**

การอภิปรายก่อนหน้านี้ในตอนที่ 1.4 และ 3.2 เกี่ยวกับการจัดระบบการบริหารได้ย้ำถึงการที่โครงสร้าง ต่างๆ ภายในกลุ่มชุมชนค่อยๆ พัฒนาไปอย่างช้าๆ ในลักษณะที่ตอบสนองต่อการเจริญเติบโตและโครงร่างที่ขยายออกเรื่อยๆ ของกิจกรรมเพื่อรองรับความซับซ้อนที่มากขึ้นเรื่อยๆ เนื้อหาตอนนี้จะพิจารณาโครงสร้างและกระบวนการที่ระดับภูมิภาคและระดับประเทศ ที่ซึ่งสถาบันทั้งหลายกำลังพยายาม “สร้างและปรับแต่งกลไกต่างๆ ที่สนองตอบต่อการสร้างความก้าวหน้าแก่แบบแผนของการเจริญเติบโตที่กำลังเผยโฉมอยู่ที่ระดับกลุ่มชุมชน และกระบวนการเรียนรู้ที่เกี่ยวเนื่องกับการเจริญเติบโตนั้น”42

เป็นสิ่งที่พึงสังเกตว่า แม้จะมีวิวัฒนาการอย่างมีนัยสำคัญของแผนผังของการประสานงานในช่วงสองปีแรกของแผนงานห้าปีฉบับนี้ แต่ก็เป็นการเร็วเกินไปที่จะกำหนดรูปแบบที่เฉพาะเจาะจงให้ปฏิบัติตามในทุกแห่งหนในขณะที่กลุ่มชุมชนกำลังเคลื่อนเข้าไปสู่สนามแนวหน้าของการเรียนรู้ ยังจำเป็นต้องมีประสบการณ์มากขึ้น และจำเป็นที่จะต้องมีการนำทางเพิ่มเติมเมื่อเวลาผ่านไปโดยสภายุติธรรมแห่งสากล แม้กระนั้นก็ตาม ก็ยังเป็นที่หวังว่าความหยั่งรู้เกี่ยวกับโครงสร้างการบริหารและกระบวนการทั้งหลายที่ให้ไว้ในตอนนี้ของเอกสารฉบับนี้ แม้จะมีลักษณะเป็นเบื้องต้น ก็ยังคงจะช่วยให้สถาบันในประเทศและภูมิภาคต่างๆ สามารถเดินไปด้วยระดับความเร็วเท่ากันได้กับความซับซ้อนที่เกี่ยวโยงกับการเคลื่อนไหวของจำนวนที่เพิ่มขึ้นของกลุ่มชุมชนบนลำดับต่อเนื่องของพัฒนาการ

**4.1 สถาบันการฝึกอบรม**

 มีสถาบันการฝึกอบรมอยู่ราว 300 แห่งทั่วโลก โดยประมาณหนึ่งในสามปฏิบัติการอยู่ที่ระดับภูมิภาค สถาบันการฝึกอบรมเหล่านี้บางแห่งได้เติบโตจนกลายเป็นองค์กรที่ใหญ่มากและมีความซับซ้อน โดยมีผู้ประสานงานทั้งแบบทำงานเต็มเวลา และนอกเวลา รวมทั้งผู้ช่วยทั้งหลายที่คอยดูแลรักษากิจกรรมจำนวนหลายร้อยที่มีคนนับพันคนเข้ามีส่วนเกี่ยวข้อง เป็นเวลาหลายปี ที่งานส่วนใหญ่ของสถาบันการฝึกอบรม ซึ่งรวมทั้งการควบคุมดูแลทั้งงานด้านการบริหารและการพัฒนาหลักสูตร จะตกอยู่กับผู้ประสานงานระดับประเทศหรือภูมิภาค ขณะที่ความรับผิดชอบของผู้ประสานงานเหล่านี้ยังคงมีความสำคัญอยู่ต่อไป และที่จริงแล้วจะมีความซับซ้อนมากขึ้นก็ต่อเมื่อขอบข่ายของกิจกรรมของสถาบันการฝึกอบรมได้ขยายออกไปสู่กลุ่มชุมชนในจำนวนที่เพิ่มขึ้นเป็นอีกหลายพันแห่ง ก็ยังเป็นสิ่งจำเป็นที่จะต้องนำคณะกรรมการฝึกอบรมเข้าสู่การปฏิบัติการอย่างเต็มที่ยิ่งขึ้นเช่นเดียวกัน

 ธรรมสภาแห่งชาติหรือสภาบาไฮระดับภูมิภาค โดยการปรึกษาหารือกับที่ปรึกษา แต่งตั้งคณะกรรมการของสถาบันการฝึกอบรมโดยพิจารณาจากบุคคลที่เคยมีส่วนเกี่ยวข้องโดยตรงในการรับใช้ในฐานะ ผู้อำนวยความสะดวกในการเรียนรู้ แอนนิเมเตอร์ ครูสอนชั้นเรียนเด็ก หรืออดีตผู้ประสานงาน และคุ้นเคยดีกับโครงสร้างของสถาบันการฝึกอบรม ความเข้าใจที่ดีในเรื่องความสัมพันธ์ระหว่างการพัฒนาทรัพยากรมนุษย์กับการเจริญ เติบโตอย่างยั่งยืนก็เป็นสิ่งที่จำเป็นต้องมีด้วย ด้วยคลังสะสมของประสบการณ์ดังที่กล่าวมา คณะกรรมการของสถาบันก็เข้ารับผิดชอบได้มากขึ้นในการจัดทำแผนงานและงบประมาณประจำปี จัดการชุมนุมเพื่อการไตร่ตรองร่วมกับผู้ประสานงานได้สม่ำเสมอตามกำหนดเวลา อำนวยความสะดวกให้แก่การไหลเวียนของกองทุน และร่วมมือช่วยเหลือกับสถาบันอื่นๆ คณะกรรมการสถาบันการฝึกอบรมยังจำเป็นต้องมีความเกี่ยวข้องอย่างสม่ำเสมอกับที่ปรึกษาและบรรดาอนุกร และมีความสัมพันธ์ด้านความร่วมมือช่วยเหลืออย่างใกล้ชิดกับสภาบาไฮระดับภูมิภาค หรือกับธรรมสภาแห่งชาติในที่ที่ไม่มีสภาระดับภูมิภาค โดยผ่านทางการติดต่อสื่อสารบ่อยครั้งและการประชุมร่วมกันเป็นครั้งคราว

 เรื่องหลักในการพิจารณาของคณะกรรมการสถาบันการฝึกอบรมและสถาบันทั้งหมดที่ให้การสนับสนุนแก่การฝึกอบรมคือแผนผังในการประสานงาน และวิธีการที่ผู้ประสานงานในทุกระดับจะมีผู้ร่วมทางไปด้วยในการรับใช้ของพวกเขา ผู้ประสานงานระดับชาติและระดับภูมิภาคให้การสนับสนุนแก่ผู้ประสานงานระดับกลุ่มชุมชนในจำนวนที่เพิ่มขึ้นเรื่อยๆ โดยการนำพวกเขาเข้ามาสู่การชุมนุมเป็นครั้งคราวตามกำหนดเวลาเพื่อแบ่ง ปันประสบการณ์แก่กัน และโดยการไปเยี่ยมพวกเขาในพื้นที่เพื่อสนับสนุนการปฏิบัติงานในแต่ละวัน พวกเขายังทำให้มั่นใจด้วยว่าทรัพยากรอย่างเช่น กองทุน และวัสดุต่างๆ ไปถึงกลุ่มชุมชนอย่างเหมาะสมแก่เวลา และผู้ประสานงานกลุ่มชุมชนมีธุระยุ่งอยู่กับการมีปฏิสัมพันธ์แบบร่วมมือช่วยเหลือกันกับหน่วยงานและสถาบันอื่นๆ ในที่ที่กิจกรรมกำลังดำเนินไปในกลุ่มชุมชนในจำนวนที่มากพอ อาจจะเป็นสิ่งจำเป็นที่จะมีการจัดระบบให้แก่การทำงานของผู้ประสานงานให้อยู่ในระดับที่เป็นอนุภูมิภาค ไม่ว่าจะเป็นโครงสร้างลักษณะใดที่จะเหมาะสมกับสภาพของอนุภูมิภาคนั้น จะต้องมีโอกาสที่หลากหลายที่นำพาให้มิตรสหายที่รับใช้อยู่ในฐานะผู้ประสานงานมารวมตัวกันเพื่อเรียนรู้จากประสบการณ์ของกันและกัน เพื่อสำรวจคำแนะนำใหม่ๆ และไตร่ตรองรวมทั้งปรับแก้แผนในการดำเนินการทั้งหลาย

 ทัศนคติและความสามารถหลายประการเป็นสิ่งจำเป็นอย่างยิ่งที่จะต้องบำรุงเลี้ยงขึ้นมาในตัวผู้ประสาน งานที่ทุกระดับ ได้แก่ ความเข้าใจอันลึกซึ้งและความรู้สึกชื่นชมในลักษณะ จุดประสงค์ และวิธีการของสถาบันการฝึกอบรม; ความผูกมัดตนอยู่กับกระบวนการสร้างชุมชน; การรับรู้เกี่ยวกับความจำเป็นที่จะต้องบำรุงเลี้ยงศักยภาพของผู้อื่น; ความอุทิศตนต่อการเรียนรู้; ดวงจิตแห่งความร่วมมือช่วยเหลือ และความพร้อมที่จะสนับ สนุนผู้อื่นและรับการสนับสนุนจากผู้อื่นในการปฏิบัติตามวิถีชีวิตบาไฮ ประสบการณ์ในเมื่อไม่กี่ปีมานี้บ่งชี้อย่างชัดเจนว่า จำเป็นต้องให้ผู้ประสานงานรับใช้สักสองสามปีจึงจะมีการสร้างความสามารถตามที่ต้องการขึ้นมาได้ และจะต้องมีการพัฒนาหนทางที่สร้างสรรค์ขึ้นมาเพื่อช่วยให้พวกเขาสามารถอุทิศช่วงเวลาในชีวิตของตนให้กับความพยายามด้านนี้ โดยบางที ในกรณีของเยาวชน ในลักษณะที่เกิดขึ้นพร้อมๆ กันไปกับการศึกษาที่ต่อเนื่องของพวกเขา

**4.2 พื้นที่แห่งการเรียนรู้สำหรับโครงการเสริมสร้างพลังความสามารถทางจิตวิญญาณของยุวชน**

ดังที่ได้บรรยายไว้ก่อนหน้านี้ กระบวนการที่เป็นระบบของการเรียนรู้เกี่ยวกับโครงการเสริมสร้างพลังความสามารถทางจิตวิญญาณของยุวชนได้เสริมแรงผลักดันให้กับการเจริญเติบโตและการสร้างชุมชนโดยทั่วไป โครงสร้างที่เป็นทางการสำหรับกระบวนการเรียนรู้นี้ได้ปรากฏขึ้นในแผนงานห้าปีชุดก่อนเมื่อกลุ่มชุมชนจำนวนหนึ่งที่มีความก้าวหน้าอย่างมากในการนำโครงการยุวชนไปใช้ได้รับการกำหนดให้เป็นพื้นที่เพื่อการแพร่ กระจายการเรียนรู้ ขณะนี้ พื้นที่ที่มีอยู่กว่าสี่สิบแห่งและอยู่ ณ ระยะพัฒนาการที่ต่างกันเหล่านี้ รวมถึงบุคคลผู้เป็นทรัพยากรที่มีส่วนเกี่ยวข้องกับพื้นที่เหล่านี้จะคอยให้การสนับสนุนเครือข่ายของกลุ่มชุมชนพื้นที่การเรียนรู้ละประมาณสิบกลุ่มชุมชน กลุ่มชุมชนที่มีความก้าวหน้ามากที่สุดในโลกแทบทุกกลุ่มอยู่ในบรรดาเกือบๆ 400 กลุ่มชุมชนเหล่านี้ ปัจจุบัน โครงสร้างสำหรับการเรียนรู้นี้ซึ่งเป็นองค์ประกอบสำคัญอย่างขาดไม่ได้ของโครงร่างการบริหารกำลังได้รับการพิสูจน์แล้วว่าเป็นทรัพยากรที่ประเมินค่าไม่ได้สำหรับบรรดาที่ปรึกษาศาสนาและอนุกร ธรรมสภาแห่งชาติ สภาระดับภูมิภาค และสถาบันฝึกอบรมทั้งหลาย สภายุติธรรมแห่งสากลได้อธิบายไว้ ดังนี้

 บางส่วนของการเรียนรู้ในด้านต่างๆ ในพื้นที่แห่งการเรียนรู้เหล่านี้ และในกลุ่มชุมชนที่มีความสัมพันธ์เชื่อมโยงกับพื้นที่เหล่านี้ ได้แก่ ศักยภาพของแอนนิเมเตอร์ พลวัตของกลุ่มยุวชน เครือข่ายการประสานงานที่ให้การสนับสนุนแก่พัฒนาการของโครงการในหมู่ประชากรที่หลากหลาย จากนั้น การเรียนรู้นี้จะถูกแบ่งปันให้กับสถาบันฝึกอบรมทั้งหลาย ความมีประสิทธิผลของโครงการนี้จะถูกยกระดับขึ้นเป็นอย่างมากขณะที่บุคคลผู้เป็นทรัพยากรที่ให้การรับใช้ในพื้นที่แห่งการเรียนรู้เหล่านี้จะจัดการสัมมนาฝึกอบรมขึ้นและจะทำงานอย่างใกล้ชิดกับผู้ประสานงานกลุ่มชุมชนในความพยายามของพวกเขาที่จะเพิ่มจำนวนแอนนิเมเตอร์และจำนวนกลุ่มยุวชน

**4.3.** **สภาบาไฮระดับภูมิภาค**

 ด้วยการมีความรับผิดชอบหลักในเวลานี้ในการ “กำกับดูแลการดำเนินการของแผนงานห้าปีในอาณาเขตที่อยู่ภายใต้เขตอำนาจการปกครอง”44 สภาบาไฮระดับภูมิภาคยอมรับว่าภารกิจที่ครอบคลุมทุกสิ่งของสภาเอง คือ การรับประกันความเคลื่อนไหวของกลุ่มชุมชนทั้งหลายไปตามลำดับต่อเนื่องที่ค่อยเป็นค่อยไปซึ่งมีความสมบูรณ์และมีความเคลื่อนไหวอยู่ตลอดเวลาของการพัฒนา นับตั้งแต่การสนับสนุนกลุ่มชุมชนซึ่งเริ่มสังเกตเห็นได้ชัดถึงการเคลื่อนไหวแรกๆ ของกระบวนการในการเจริญเติบโต ไปจนถึงการสร้างความแข็งแรงให้กับบรรดากลุ่มชุมชนที่กำลังสร้างความก้าวหน้าให้กับสนามแนวหน้าของการเรียนรู้ สิ่งนี้บรรลุได้โดยอาศัยการให้การช่วยเหลือของสภาแก่สถาบัน หน่วยงานต่างๆ และศาสนิกชนทั้งหลายที่ระดับของกลุ่มชุมชน นอกเหนือจากการทำงานของสภาร่วมกับสถาบันการฝึกอบรม

 ในลักษณะที่เป็นส่วนหนึ่งของความรับผิดชอบ สภาบาไฮระดับภูมิภาคจะรับประกัน “การปรากฏขึ้นอย่างเหมาะสมแก่เวลาและการปฏิบัติงานที่มีความเคลื่อนไหวอยู่ตลอดเวลาของคณะกรรมการสอนศาสนาประจำพื้นที่”45 ในช่วงเวลาของแผนงานห้าปีฉบับที่แล้ว สภาระดับภูมิภาคทั้งหลายได้มาซึ่งประสบการณ์จำนวนมากมายในการอุปถัมภ์ค้ำชูการปฏิบัติงานอย่างมีประสิทธิผลของคณะกรรมการสอนศาสนาประจำพื้นที่ โดยอาศัยการชุมนุมเพื่อกำหนดทิศทาง ปรึกษาหารือ และวางแผน รวมทั้งการไปเยี่ยมหลายครั้งโดยเลขานุการของสภา หรือเพื่อนคนอื่นๆ ที่ถูกกำหนดให้คอยติดตามงานของคณะกรรมการดังกล่าวรวมทั้งความเจริญ ก้าวหน้าของกลุ่มชุมชนด้วย นอกเหนือจากการประเมินจุดแข็งและความท้าทายของแต่ละกลุ่มชุมชนแล้ว วัตถุประสงค์ของการมีปฏิสัมพันธ์เหล่านี้คือการมุ่งเน้นความสนใจไปที่การสร้างความสามารถของคณะกรรม การสอนศาสนาประจำพื้นที่ โดยเฉพาะอย่างยิ่งของผู้เป็นเลขานุการ การปฏิบัติอีกอย่างที่เป็นประโยชน์ก็คือการประชุมกันเป็นครั้งคราวตามกำหนดเวลาเพื่อไตร่ตรองของบรรดาผู้มีบทบาทสำคัญที่ระดับภูมิภาค โดยจัดขึ้นทุกสามหรือหกเดือน เพื่อประเมินว่าคณะกรรมการสอนศาสนาประจำพื้นที่ได้รับการสนับสนุนอย่างไรบ้าง และคณะกรรมการนี้มีส่วนสนับสนุนต่อการพัฒนาของกลุ่มชุมชนอย่างไร การประชุมดังกล่าวมีผู้เข้าร่วมคือ เลขานุการของสภาบาไฮระดับภูมิภาค ที่ปรึกษาหรืออนุกร ผู้ประสานงานการฝึกอบรมระดับภูมิภาค และสมาชิกคนอื่นๆ ของสภาบาไฮระดับภูมิภาค หรือเจ้าหน้าที่ที่ได้รับมอบหมายให้ติดตามการเคลื่อนไหวของกลุ่มชุมชน

 พร้อมกันไปกับความรับผิดชอบที่มีอยู่ในภาคสนาม สภาบาไฮระดับภูมิภาคยังทำหน้าที่อื่นๆ ด้านการบริหารด้วย พวกเขาพยายามจัดให้มีระบบและกลไกต่างๆ ที่มีประสิทธิภาพเพื่อรับประกันการไหลเวียนของเงินกองทุน ข้อมูลข่าวสาร การเรียนรู้ และทรัพยากรอย่างเช่นอาสาสมัคร ขอบเขตของงานของเลขานุการของสภานี้กำลังเพิ่มขึ้น ซึ่งรวมถึงการกำกับดูแลการดำเนินการด้านการบริหารและการดำเนินการภาคสนาม และในบางกรณีก็ดูแลทรัพย์สินด้วย ทำให้จำต้องมีหลายคนที่อุทิศเวลาหลายชั่วโมงที่เทียบเท่ากับการทำงานรับใช้เต็มเวลา สำนักงานที่ปฏิบัติงานเป็นอย่างดีโดยมีเจ้าหน้าที่สนับสนุนอยู่จึงกำลังปรากฏขึ้นเพื่อที่จะจัดการภารกิจต่างๆ ที่มีขอบเขตกว้างขวาง

**5. พลังในการสร้างสังคมของศาสนา**

ในหลายทศวรรษที่ผ่านมา บาไฮหลายชั่วคนได้พยายามที่จะนำเอาคำสอนของพระบาฮาอุลลาห์ไปใช้ในวิถีชีวิตส่วนบุคคลและส่วนรวม ด้วยการมีแรงบันดาลใจอยู่เสมอโดยวิสัยทัศน์ระยะไกลของระบบโลกใหม่และอารยธรรมสวรรค์ ศาสนิกชนทั้งหลายได้รีบรุดและอุทิศตนเองให้กับการบรรลุเป้าหมายของแผนงานระดับโลกหลายชุด วิสัยทัศน์เกี่ยวกับอารยธรรมโลกที่ว่านี้ ดังที่ท่านโชกิ เอฟเฟนดิได้เขียนไว้ว่า เป็นวิสัยทัศน์ที่ “ไม่มีสายตามนุษย์ใดได้เคยเห็น หรือไม่มีสติปัญญาของมนุษย์ผู้ใดเข้าใจได้”46 ในการกล่าวถึงความมานะพยายามของสาวกของพระบาฮาอุลลาห์ ซึ่งในตอนนั้นยังมีจำนวนน้อยอยู่ ท่านกล่าวไว้ว่า

 ด้วยความตระหนักในการเรียกร้องอันสูงส่ง ความเชื่อมั่นในพลังในการสร้างสังคมที่ศาสนาของพวกเขามีอยู่ พวกเขารุกไปข้างหน้า อย่างไม่มีใครขัดขวางและอย่างไม่ย่อท้อ ในความพยายามของพวกเขาที่จะออกแบบและทำให้เครื่องมือที่จำเป็นทั้งหลายสมบูรณ์ เพื่อที่ว่าระบบแห่งโลกของพระบาฮาอุลลาห์ที่เพิ่งจะเริ่มก่อตัวขึ้นจะสามารถเจริญวัยและพัฒนาขึ้นมาได้47

 พลังในการเปลี่ยนแปลงและการสร้างสรรค์ที่แฝงเร้นอยู่ในศาสนากำลังค่อยๆ ปรากฏชัดขึ้นในกลุ่มชุมชนที่ก้าวหน้าไปมากแล้วหลายแห่ง ที่ซึ่งบาไฮกำลังทำงานเคียงข้างไปกับเพื่อนบ้านของพวกเขาในกระบวนการร่วมกัน และโดยผ่านทางการดำเนินกิจกรรมเพื่อสังคม และการเข้าร่วมในการสนทนานับครั้งไม่ถ้วน พวกเขากำลังเรียนรู้ที่จะสนองตอบต่อความตระหนักทางสังคมที่เพิ่มสูงขึ้นซึ่งเกิดขึ้นมาอย่างเป็นธรรม ชาติจากการเข้ามีธุระยุ่งอย่างเข้มข้นในกิจกรรมหลักทั้งหลาย สภายุติธรรมแห่งสากลได้ตั้งข้อสังเกตไว้ว่า

ลักษณะเด่นที่เห็นได้ชัดเป็นพิเศษของสิบสองเดือนที่ผ่านมาคือความถี่ของการที่ชุมชนบาไฮได้รับการกล่าวถึงในบริบทหลากหลายอันกว้างขวาง ซึ่งมีความเกี่ยวเนื่องกับความพยายามที่จะทำให้เกิดความเจริญของสังคมด้วยการร่วมมือกันกับผู้คนที่มีแนวความคิดคล้ายกัน นับตั้งแต่เวทีระดับนานาชาติลงไปสู่ระดับรากหญ้าของวิถีชีวิตในหมู่บ้านบรรดาผู้นำความคิดในสภาพแวดล้อมทุกรูปแบบ ได้แสดงออกซึ่งความตระหนักว่า ชาวบาไฮไม่เพียงแต่จะคำนึงถึงสวัสดิภาพของมนุษยชาติอยู่ในใจเท่านั้น แต่ยังเป็นเจ้าของแนวความคิดที่ตรงประเด็นเกี่ยวกับสิ่งที่จำเป็นต้องบรรลุและหนทางที่มีประสิทธิผลที่จะทำให้ความใฝ่ฝันของพวกเขาเป็นจริงอีกด้วย 48

 ในตอนนี้ ชุมชนบาไฮมีสามารถมากกว่าที่เคยเป็นมาแต่ก่อนที่จะสร้างความก้าวหน้าให้กับ “มิติที่มากมายและหลากหลายของการสร้างอารยธรรม”49 ในการพินิจพิเคราะห์ความซับซ้อนของกระบวนการและความท้าทายทั้งหลายที่เกิดซ้ำซึ่งรออยู่เบื้องหน้า ไม่เป็นที่สงสัยเลยว่า “ความมานะพยายาม ความมานะพยายามที่ไม่สิ้นสุดเป็นสิ่งที่ต้องมี”50 ดังที่ท่านนายได้ทรงพรรณนาถึงภารกิจของการสถาปนา “อารยธรรมที่แท้จริง”51 ในขณะเดียวกัน ด้วยความเอาใจใส่ในการแสดงออกนับครั้งไม่ถ้วนของความรักจากสวรรค์ของพระบาฮาอุลลาห์และหลักฐานของพลังอำนาจอันมีชัยชนะเหนือทุกสิ่งของพระองค์ในชีวิตของพวกเขา มิตรสหายรุดไปข้างหน้า ตรากตรำ “อย่างสงบ มั่นใจ และไม่หยุดยั้ง”52 ที่ไม่ว่าจะอาศัยอยู่ที่ใด จะให้ความสามารถพิเศษและพละกำลังของพวกเขาแก่ความพยายามทั้งหลายที่ “นำมาซึ่งการสร้างโลกขึ้นมาใหม่ และการช่วยประชาชนและพี่น้องทั้งหลายบนโลกให้พ้นภัย”53